Minuri/sinhala-corpus-wikipedia huggingface dataset:
ඈත අතීතයෙහි ලංකාවේ විසූ නාග ගෝත්‍රිකයෝ මැණික් ගල්, මැණික් ආසන, නාවික යාත්‍රා පවා හිමිව සිටි සෞභාග්‍යවත් බලගතු මනුෂ්‍ය කොට්ඨාසයක් බව පෙනෙන කරුණකි
ඔව්හු මතිකාර - මැණික් කර්න්තයෙහිද නිරත රාජ්‍ය බලය පවා නතුකරගෙන සිටි බවට බොහෝ සාධක හමුවී ඇත
මහාභාරතය, රාමායනය වැනි පුරාණ ග්‍රන්ථවලද නාගයන් පිළිබඳ සඳහන් ව ඇත
නිදසුනක් වශයෙන් රාමායනයෙහි හනුමන්තා සීතා දේවිය මුදාගැනීම සඳහා පැමිණෙන්නේ එවක ලංකාවේ පැවති නාගයන්ගේ අගනුවරට බැව් සඳහන් වේ
ආගමික සාහිත්‍ය තොරතුරු, අපේ වංසකථාවන් වූ දීපවංසය, මහාවංසය, හා ධාතුවංසය, සමන්තගසාදික ආදී අංශවලින්ද, භාරතීය හා ලාංකික ශිලාලේඛණ හා පුරාවිද්‍යාත්මක සාධක පිළිබඳ, ජනශෘති, ජනප්‍රවාද වලින්ද මේ පිළිබඳ තොරතුරු රැසක් එක්රැස් කරගැනීමට හැකිවී තිබේ
බුදුන් වහන්සේ බුද්ධත්වයට පත්වී සවක සතියෙහි අජපල් නුගරුක මූලයෙන් නික්ම නේරංජනා නදිය අසල මුචලින්ද රුක්ඛ මූලයෙහි වැඩ සිටිසේක
එතැන්හිදී ඉතා තදින් වර්ෂා වහින්නට විය
මෙහිදී බුදුන් වහන්සේට වැසි සුළං ආදියෙන් පීඩාවක් ඇති නොවනසේ සත්වරක් තම දරණිය වටකොට හිසමතින් පෙනගොබය සිටින සේ තබා ගනිමින් සත්දවසක් ආරක්‍ෂා සලසාලනු ලැබුවේ මුචලින්ද නම් නාගරාජයාය
ඒ බව බුද්ධ චරිතයෙහි සඳහන් වී ඇත
මහා වංසයට අනුව බුදුන් වහන්සේ ලංකාවට වැඩම කරනු ලැබුවේ වඩුස්නාගල (නාගදීපයේ) චූලෝදර හා මහෝදර යන නාගරජුන් දෙදෙනා අතර මිණි පළඟක් පිළිබඳව ඇතිවුණු අරගලය සංසිඳුවා ලීමටය
කැලණියේ මනිඅක්ත නාගරජුගේ ආරාධනයෙන් එහි වැඩම කළ බුදුරජාණන්වහන්සේගේ ධර්මය ශ්‍රවණය කළ ජනතාව පෙර අවස්ථාවලදී මෙන්ම තිසරණයෙහි පිහිටා පංච සීලය සමාදන් වී ඇත
ව. 1 පරි
)

විනය පිටකය මහාවග්ග පාලිය (පිටු 51-55) සඳහන් පරිදි බුදුන් වහන්සේ එදින උරුවෙල් කාශ්‍යප සිටින සංකීර්ණය කරා පැමිණි අතර රාත්‍රියෙහි අසපුවේ නවාතැන් ගැනීමට අවශ්‍ය බව විමසා සිටි සේක
උරුවෙල් කාශ්‍යප එයට පිළිතුරු දෙමින් එහි එකම අසපු නිවස්න කාමරයක් ඇති බවත්, එතැන්හි භයංකර නාගයෙක් සිටින බැවින් ඒ සඳහා ඉඩදිය නොහැකි බවත් පැවසීය
එහෙත් බුදුන් වහන්සේගේ පෙරැත්තය ඉටු කරදෙමින් එක් රැයකට එහි නැවතීමට ඉඩ ලැබිණි
බුදුහු එහි ඇතුළු වනවාත් සමගම නාරජ බුදු සිරුරට විෂධුම පිටකර හැරියේය
භයංකාර ශබ්ද නැංවීය
බුදුහු නොනවත්වාම මෛත්‍රී සහගත ධුම පිටකර හරිනු ලැබූසේක
එවිට බුදු සිරුර දවාලීම සඳහා ගිනි කඳක් නිකුත් කළවිට, බුදුන්වහන්සේද තම සිරුරින් ගිනිකඳ නංවාලූ සේක
අවසානයේ බුදුහු තම සෘධි ප්‍රාතිහාර්ය බලයෙන් නාගරාජයා මර්දනය කරවා, උගේ විෂ නසා දරණ ගන්වා පාත්‍ර ධාතුවෙහි සිටින අයුරු උරුවෙල් කාශ්‍යපටම පෙන්වාලූ සේක
බුදුන් වහන්සේගේ බලමහිමය සැමතැන්හි පැතිර ගියේය
තවද, බුදුන් වහන්සේ දිවමන් සමයෙහි, එක්තරා නාගයෙක් තමන් ජන්මලාභය ලැබූ නාග යෝනිය කෙරෙහි කලකිරීමට පත්ව සිටියේය
එදවස වැඩවාසය කළ සිල්වත් ශ්‍රවණයන් මෙන් තමන්ටත් මේ නාග යෝනියෙන් මිදී වාසය කරන්න ලැබෙන්නේ නම් යෙහෙකැයි හෙතෙම අදහස් කළේය
අවසනදී ඔහු නාග යෝනියෙන් මිදීමට ස්ථිර ලෙස නිගමනය කළේය
නාගයා තම උරග සිරුර මිනිස් සිරුරක් ලෙස පත්කරගෙන භික්‍ෂුව වෙත අවුත් පැවිදි බවද උපසපන් භාවය ද ලැබුවේය
නාග තෙමේ එක්තරා භික්‍ෂු නමක් සමග පිටිසර ගමක විහාරයක වාසය කළ අතර, දිනක් මේ සැබෑ මනුෂ්‍ය භික්‍ෂුව අලුයම යාමයෙහි නැඟිට එළිමහන් තැනෙක සක්මන් කරන්නට විය
සයනෙහි වැතිර සිටි නාග තෙමේ භික්‍ෂුව කාමරයෙන් ඉවත නික්ම ගිය බැව් දැක සැක නැතිව නින්දට විය
සැනකින් හෙතෙම නින්දෙහි වැටුනේය
සැනෙකින් විහාර කාමරය නාගයාගේ සිරුරින් පිරුණේය
හදිසියේම විහාර කාමරයට පිවිසෙන අදහසින් පැමිණි භික්‍ෂුව නාගයාගේ දරණවැල් දැක බියටපත්වී මහහඬින් කෑගැසුවේය
නාග තෙමේ ඒ හඬින් පබිදී ක්‍ෂණයෙන් නාගවේෂයෙන් මිදී පෙර පරිදි සිය අසුනෙහි හිඳ ගත්තේය
මේ ගැන කරුණු විමසූ කල්හි තමා පිළිබඳ සැබෑ තොරතුරු හෙළිකිරීමට භික්‍ෂු වෙස්ගත් නාගයාට සිදුවිය
මේ කතාව බුදුන් වහන්සේගේ සටනටද ගිය අතර, උන්වහන්සේ මහසඟරුවන මැද නාගයාට දේශනා කරනු ලැබුවේ නාග යෝනියෙන් මිදීමට නම් තුදුස්වක, පසොළොස්වක, අටවක්සඳ පෙහෙවස් රක්‍ෂා කළ යුතු බවය
නිදන විටත් මෙවුස්දම්හි යෙදෙන විටත් නාගයාගේ සැබෑ ස්වභාවය පහළවන බව බුදුන් වහන්සේ, තිරිසන් සතුන් මහන, උපසපන් නොකළ යුතුයෑයි වදාළහ
එය නීතියක් බවට පත්විය
මහාවග්ග පාලි - විනය පිටකසය - ප්‍රථම භාගය - වෙළුම 3 - පිටු 11-17)

වරක් මාරදිව්‍ය පුත්‍රයා නාග වේෂයක් මවාගෙන බුදුන් වහන්සේ බිය ගැන්වීමට පැමිණි බව "සප්ප - සූත්‍රය" 4-1-6" අනුව ප්‍රකට වේ
තථාගතයන් වහන්සේ රජගහ නුවර කලන්දක නිවස්නයේ වේළුවනාරාමයේ වැඩවාසය කරන කල්හී මහානාගයකුගේ භයංකාර වේසයක් මවාගෙන ගිගිරි හඬින් නාදවන ශබ්දයක් හා විදුලි වේගයෙන් මුඛංයෙන් ඉවතට දිව නික්මෙන, ආකාර දක්වමින් මාරයා පැමිණ ඇත
මේ නම් මාරයායෑයි බුදුන්වහන්සේ අවබෝධ ඥනය පහළවීමත් සමග හෙතෙම නොපෙනී ගියේය
"පූජාවලියෙහි" (695-696 පිටු) දැක්වෙන පරිදි ධර්මාශෝක රජු බොහෝ පින්දහම් කිරීමෙන් අනතුරුව එතුමානට බුද්ධරූපයක් දැකීමෙහි දැඩි ආශාවක් පහළ වියත
රජතුමා ඒ බව භික්‍ෂූන් වහන්සේ වෙත දැන්වූයෙන් අනතුරුව එතුමන් අබියසට පැමිණ නාග ලෝකයෙහි මහාකාල නම් නාරජු බුද්ධරූපයක් මවා පෙන්වාලූ ආකාර ඓතිහාසික ලේඛනයන්හි සඳහන් වේ
බුද්ධ කාලීන "ආටානාටි සූත්‍රයෙහි" සඳහන් වන පරිදි නාගයිගම අධිපතිවන්නේ සතරවරම් දෙවියන්ගේ බවය
නාගයා හා බැඳුණු දේව හා සමාජ සංකල්පයන්ද බහුලය
නාග අවතාරය විෂ්ණු දෙවිඳුන්ගේ අවතාරයකි
එනිසා විෂ්ණු දෙවියනට නාගයා හා බැඳුණු සම්බන්ධයක් ඇත
හින්දු සමය අනුව නාගරූපයටහිමිවන්නේ සුවිශේෂ ස්ථානයකි
ශිව දෙවියා නාගාභරණ හෙවත් නාගයන් ආභරණ ලෙස පළඳියි
ශිව දෙවි නාගයනට අධිපතීත්වයද උසුලන්නේය පත්තිනි දෙවඟන උපත ලැබුවේ නයි කඳුලෙනි
ගජබා රජුදවස දක්‍ෂිණ ඉන්දියාවේ මධුරපුර පත්තිනි දේවාලයෙහි පත්තිනි උත්සවයෙන් ගෙනෙන ලද මුල්ම පත්තිනි සළඹ නවගමුවේ (නාගමුවේ) ඉදිකරවු දෙවොලෙහි තැන්පත් කොට පත්තිනි දේව වන්දනා පැවැත්විණි
පත්තිනි දෙවොල නාගස් උයනෙහි පිහිටි අතර නාලොව නාගයන් එය ආරක්‍ෂා කළ බව කියවේ
එනිසා මෙය නාගයන්ගේ රැකවරණ ලැබූ දෙවොලකි
පෘතුගීසි පාලකයන්ගේ ආක්‍රමණයන්ගේ දැඩි ක්‍රියාවන්ගෙන් පත්තිනි සළඹ ඇතුළු පූජ්‍ය භාණ්ඩ ආරක්‍ෂා කර දෙනු ලැබුවේ නාලොව නාගයින් යෑයි ජනප්‍රවාදගතව ඇත
දේවානම්පියතිස්ස රජු සමයෙහි රුහුණේ පාලකයා ලෙස කටයුතු කරනු ලැබුවේ යුවරජ මහානාගය
මෙදවස අශෝකාධිරාජයාගේද අනුග්‍රහයෙන් දඹදිව ශ්‍රී මහා බෝධි දක්‍ෂිණ ශාඛාව ලංකාවට වැඩම කරවාගෙන එන අවස්ථාවේදී නාගයො, එම බෝධි ශාඛා වහන්සේ නාලොව වෙත වැඩම කරවාගෙන ගොස් සත් දිනක් පූජෝපාහාර සත්කාර පවත්වා ආපසු නාවික යාත්‍රාවට ගෙනවිත් බාරදුන් බව (ම
ව. 19 පරි 18 - 20 ගාථා) සඳහන් වේ
දන්ත කුමරුන් හා හේමමාලා කුමරිය ශ්‍රී දළදා වහන්සේ ලංකාවට වැඩම කිරීමේදී නාගයන්ගෙන් සිදුවූ බාධා තාවුලිප්ති තොටට පැමිණෙන තෙක් රහත් තෙරුන් වහන්සේගේ පිහිටෙන් අඩාල කිරීමට හැකිවූ බව ඓතිහාසික තොරතුරුවල සඳහන් වේ
එමෙන්ම මුහුද මැදදී නාවික යාත්‍රාව නතර කරවූ නාලොව නාගයෝ සත්දිනක් මුළුල්ලේ කඩුපුල් මදාරා ආදී මල්වලින් පූජා පවත්වමින් වාද්‍ය භාණ්ඩ වාදනය කරමින් පූජෝපහාර පවත්වමින් සිටියදී ගුරුළුවෙස් මවාගත් තෙරණුවෝ අහසින් වැඩම කර නාගයන් පලවාහැර දළදා වහන්සේ ලංකාවට වැඩමකිරීමට උපකාරි වූ ආකාරය පිළිබඳ දළදා සිරිතේ (1970 පිටු 31- 34) සඳහන් වන්නේය
මෙවන් තොරතුරු වලින්, මොවුහු දිව්‍ය නාග කොට්ඨාසයක්වත් දැයි අනුමානයක් පහළ වේ
ඇතැම් උගතුන් පවසන්නේ මහානාග රජුගේ මව නාග ගෝත්‍රයට අයත් බවත්ය
එමෙන්ම දුටුගැමුණු රජතුමාගේ චරිතාවලිය පිළිබඳ පවත්නා ජනප්‍රවාද රැසකින් අපට පෙනෙන්නේ, අවස්ථා කිහිපයකදීම රූමත් නාග කන්‍යාවියන් සිය අණසකට නතුකරගත් බවකි
තම ප්‍රධාන බිසව් තනතුරේ පවා සිටියේ නාග අඟනක් බවටද විවිධ තොරතුරු ඇත
මෙවන් සිද්ධි නිසා පිරිමි නාගයන් අසතුටෙන් සිටිමින්, රජතුමන්ට කරදර පැමිණිවීමටත් පළිගැනීමටත් ක්‍රියා කළ ආකාර අසන්න ලැබේ
දුටුගැමුණු රජතුමා රුවන්වැලිසෑ ධාතු නිධානෝත්සවයට සෝනුත්තර තෙරුන් ලවා නාග ලෝකයෙන් ධාතු වැඩම කරවාගත් බව ජන ව්‍යවහාර ගතව ඇත
ලංකාවේ රාජාවලියේ රජවරුන් කිහිපදෙනකුම ඉලනාග, සිරිනාග, ඛල්ලාඨනාග, මහාදාඨික මහානාග, මහල්ලක නාග වශයෙන් නාග නාමය භාවිත කොට ඇත
ව. 3 වැනි සියවසදී හරිසෙන් විසින් රචිත සමුද්‍රගුප්ත අධිරජුගේ අවනතභාවයට පත්වනු ආර්යාවර්තයෙහි රජුන් ලෙස නාගසේන, නාගදත්ත, ගණපතිනාග, නන්දින් වශයෙන් සඳහන් වේ
එමගින් භාරතීය, "නාග" නාමය භාවිත කළ භාරතීය නාග ගෝත්‍ර පිළිබඳ තොරතුරු හෙළි වේ
ඉන්දීය රාජවංසයෙහි නාගර්ජුන යන්න දක්නා ලැබේ
උතුරු ඉන්දියාවේ නාග ගෝත්‍රිකයන් විශාල වශයෙන් දක්නා ලැබෙන බව මජුම්දාර් ඉතිහාසඥයාද පෙන්වාදී ඇත
නයිනතිව් දූපත ලක්දිව නාගදීපය ලෙස මහාවංසය අනුව පෙනෙන නමුදු, යාපන අර්ධද්වීපය නාගදීපය වියහැකි බවට මහාචාර්ය සෙනරත් පරණවිතාන ශූරීහු පෙන්වාදී ඇත
ඒ බව තහවුරු වන්නේ වසභ රජු දවස ඉසිගිරිය අමාත්‍යයා යාපනය අර්ධද්වීපය පාලනය කළ බව වල්ලිපුරම් රන් සන්නස හමුවීමෙන් තොරතුරු අනාවරණය වීමෙනි
වාරිකර්මාන්ත හා කලා කැටයම් අංශයෙහි නාග බලපෑම

නාගයා ජලයට ආධිපත්‍යයක් උසුලා ඇත
එනිසා ලංකාවේ වැව් අමුණු, සොරොව්, රාජකීය පොකුණු ආදිය ඉදිකරලීමේදී නාගරූපය- නාග මූර්තිය - නාග කැටයම සුවිශේෂී ස්ථානයක් හිමිකරගෙන ඇත
නාග සංකේතය ජලය ආශ්‍රිත පෙදෙසෙහි සනිටුහන් කිරීමෙන් සෞභාග්‍ය හා ආරක්‍ෂාව ළඟාවීමට ඉවහල්වන සාධකයක් ලෙස පුරාතනයෙහි සිට සැලකුම් ලබා ඇත
ජලය එක්තැන් කරවන ලද වැවෙන් ජලධාරා ඇළමාර්ග මගින් බෙදාහරින්නේ ආහාර නිෂ්පාදනය හා සශ්‍රීකත්වය ලබා දීමේ අපේක්‍ෂාවෙනි
නායකයන්, රජවරුන් මෙකී අපේක්‍ෂා සාක්‍ෂාත් කරගැනීමේ පරමාර්ථයෙන් වැව් කණ්ඩියේ, වැව් සොරොව්ව, ඇළ මාර්ග රාජකීය පොකුණු ආශ්‍රිතව "නාගයා" සහිත කැටයම් ආකෘති, පළක සවිකර ඇති බව පෙනෙන්නට තිබේ
නිදසුන් ලෙස මානන්කට්ටිය වැව් සොරොව්වේ පෙන සහිත නාග, නාගිනි රූපද, කුට්ටම් පොකුණේ පෙන සහිත නාග රූපද, සීගිරිය මහවැව සොරොව්වේ නාග ගල්පුවරුවද, ෂ අග්බෝ රජුගේ මිහින්තලා නාග පොකුණ හා කලුදිය පොකුණ නාග රූපද, මිහින්තලේ සෑගිරියේ නාග සෙන්ඩියම් පොකුණේ නාග ආකෘතියද, ඌරු සිටාන වැව ආශ්‍රිත නාග කැටයමද නිදසුන් ලෙස සඳහන් කළ හැක
මිහින්තල, සෑගිරියේ පොකුණෙහි පෙන පහකින් යුත් නාගයා, නාගලෝකයේ සිට ජලධාරාවක් සමගින් පැමිණි බවට අදහස් කෙරේ
එම පොකුණ නොසිඳෙන ජලධාරාවන්ගෙන් යුත් පොකුණක් ලෙස පතලව ඇත
ලංකාවේ උතුරු මැද පළාතේ මානන්කච්චිය වැව් සොරොව්වේ පෙන හතේ, පසේ නාගරූපද එමෙන්ම පරිවාර නාගිනි රූපද මූර්තිමත් කර ඇති බැව් පෙනේ
තවද ගෙවන්කුලමේ වැව් සොරොව්වෙහි හිස් කීපයක් සහිත නාග කැටයම් මූර්ති හමුවී ඇත
සීගිරිය වැව් සොරොව් සංකීර්ණයෙහිද මේ ආකාරයේම ගල් පුවරු ස්ථානගත කොට තිබී හමුවී ඇත
නාග කලා ශිල්පචාරි හු "නයිදේ" යන ගෞරව නාමයෙන් හඳුන්වා ඇත
මෙකී ශිල්පකලා ශිල්පාචාරීහූ සිරුර මනුෂයකු ලෙසද, හිස නාගයකු ලෙසද දැක්වීමට පෙළඹී ඇත
එහි ප්‍රතිඵලයක් වශයෙන් මිනිස් නාග රුවෙහි හිස පෙන පහ, හත වශයෙන් නිමාවී ඇති, අතර කඩුපුල් මල, පුන්කලස දැක්වීම තුළින් සෞභාග්‍ය ළඟාකරදෙන බව සංකේතවත් කර ඇත
ආචාර්ය
සිරි නිස්සංක පෙරේරා
ඇත්කඳ රජමහා විහාරය''''''

කුරුණැගල දිස්ත‍්‍රික්කයට මානික්‍යයක් බදු වු එම නඟර මධ්‍යයේ ඇතුඟල පාමුල පිහිට මෙම ස්ථානයට ළඟා වීම සඳහා මහනුවර මාර්ගයේ සිට මීටර් 150 ක් පමණ ගමන් කළ යුතු වේ
අතිතයේ මෙම නඟරය හස්ති ශෛල්‍යපුර ලෙස හඳුන්වා දී ඇත
මෙම විහාරය අවට ප‍්‍රධාන ගල් කඳුවැටි කිපයක් ඇත
එනම් ඉබ්බාගල, ආදාගල , අංගංගල , එළුගල , කුරුමිණියාගල , යක්දෙස්සාගල ආදි වශයෙනි
අතීතයේ ඉන්දියාවේ කුරුරට සිට පැමිණී ඉන්දියානුවන් පදිංචි වී සිටි නිසා කුරුණෑගල ලෙස මෙම ප‍්‍ර‍්‍රදේශයේ හැදින් වු බවද ඇතැම්හු පවසති
මහින්දාගමනයට පෙර සිටම මෙම ප‍්‍රදේශයේ ආදිවාසීන්ගේ ජනාවාස වූ බව ද ඔවුන් සූර්ය වන්දනාව කල බවද පැවසේ
මහින්දාගමනයෙන් පසු දෙවන පෑතිස්ස රජුගේ නියමයෙන් ඒ රජුගේ මයිලනුවෙකු වු සූරතිස්ස නම් රජතුමා ( ක‍්‍රි
187 - 177 ) වකවානුවේ දී මෙම විහාරය කරවූ බව පැවසේ
මෙහි පිහිටි බෝධි වෘක්ෂය අනුරාධපුර යුගයට අයත් වේ
එසේම 1වන අග‍්‍රබෝධ් රජතුමා ක‍්‍රි
ව. 571 - 604 වකවානුවේ දී මෙම විහාරයට ප‍්‍රාසාදයක් ඉදිකරවා දුන් බව පැවසේ
එහි නටඹුන් ද අනුරාධපුර යුගයට අයත් සෙල්මුවා පිළිම දෙකක් ද දක්වට ඇත
ඒවා පිරියම් කරවා වර්ණගන්වා ඇත
මෙම විහාරයේ ප‍්‍රධාන ලෙන සමඟ තවත් කුඩා ලෙනක් ඇත
ඒ අනුව මෙම විහාරය ලෙන් විහාර ඝනයට අයත් වේ
මෙම ලෙන් විහාර දෙකෙහිම වියන් චිත‍්‍ර දර්ශනිය ලෙස සත් සතිය නිරූපනය කර ඇත
බිතු සිතුවම් මඟින් මහින්දගමනය- ප‍්‍රජාපතී ගෝතම්යගේ කඨින චිවර පූජාව- රජගහ නුවර පිඩුසිඟා වැඞීම ආදීය සිතුවම් කර මෙම විහාරස්ථානය තුළ පුරාවස්තු රැසක් ඇත
ඒ අතර විශේෂිත පාෂාණ වර්ගයකින් සාදන ලද ඩබරාව හෙවත් ජල පෙරනය වැදගත් තැනක් ගනී
එමෙන්ම මෙම විහාරයේ තැන්පත් කර ඇති ජාතක කතා පොත් වහන්සේ නම් ග‍්‍රන්ථය ඇතුපිට තබා පෙරහරින් නඟරය වටා ප‍්‍රදක්ෂිණා කිරීම සිරිතකි
එය දඹදෙණියේ රජකළ පණ්ඩිත පරාක‍්‍රමභාහු රජතුමාගේ රාජ නියෝගයකි
( ක‍්‍රි
ව. 1302 - 1326 * එමෙන්ම ක‍්‍රි
ව. 1815 න් පසු කුරුණැගල උසාවියේ නඩු කටයුතු වල දී මෙම විහාරයට පැමිණි සාක්ෂිකරුවන් උසාවි නිලධාරීන් ඉදිරිපිට දී ජාතක කතා පොත් වහන්සේට අතතබා දිව්රීමේ සිරිතක් පැවති බව කොඞ්රින්ටන් සහ ජෙරන් ඬේව් යන පුර විදඥයන් ගේ ලේඛණ වල සඳහන් වේ
ඇත් කඳ විහාරයට අයත් ගලේ බණ්ඩාර දේවාලය තුළ එම දෙවියන්ට අයත් ඇඳුම් ආ- යිත්තම් තැන්පත් කර ඇත
මෙම ගලේ බණ්ඩාර දෙව්යන් ජීවමාන ප‍්‍රාදේශීය දේව සංකල්පයකි
කුරුණෑගල අගනුවර යුගයේ කුරුණෑගල රජකළ දෙවන බුවනෙකභාහු රජුට සහ සිය මුස්ලිම් ජාතික බිසවකට දාව උපන් වත්හිමි බුවනකබාහු හෙවත් තුන්වන බුවනෙකභාහු කුමරු කුමන්ත‍්‍රණයක් මඟින් ඝාතනය වීමත් සමඟ මෙම ගලේ බණ්ඩාර දේව සංකල්පය ආරම්භ වි ඇත
දෙවන බුවනෙකබාහු රජුගේ ඇවෑමෙන් ඔටුන්න හිමි කුමරු ලෙස සිටි මුස්ලිම් ජාතික බිසවට උපන් වත්හිමි බුවනෙකබාහු කුමරුට රජකම උරුම වීමත් සමඟ අමාත්‍යවරු සහ වන්නි බුවනෙකබාහු කුමරු කුමන්ත‍්‍රණයක් සිදුකර යාගයක් සුදානම් කරවා ඇතුගල මුදුනේ රැුහැනින් එල්වන ලද යාග මණ්ඩපය සූදානම් කරවා පවත්වා මධ්‍යම රාත‍්‍රියේ දී රජු යාග මණ්ඩපයේ සිටිද්දීම රැුහැන කපා වත්හිමි රජු ඇතුගල පාමුල හෙලා ඝාතනය කරවා ඇත
අනතුරුව ප‍්‍රදේශයේ ජිවත් වූ මුස්ලිම් බ්සවගේ ඥාතීන් සහ වත්හිමි බුවනෙකබාහු කුමරුගේ හිතවතුන් ඇතුගල පාමුල තිබූ රජුගේ මල සිරුරු භූමිදානය කර එම ස්ථානයේම දේවාලයක් ඉදිකර පුදසිරිත් ඉටුකර තිබේ
ඒ අනුව අද දක්වාම ප‍්‍රදේශයේ මුස්ලිම් සිංහල බැතිමතුන් ද මෙම ගලේ බණ්ඩාර දේවාලයේ පුද පූජා වලට සහභාගී වනු දක්නට ලැබේ
රත් සදුන් ලීයෙන් කරන ලද අඩි 2ක්පමණ උසින් යුතු වූ ගලේ බණ්ඩාරදේව ප‍්‍රථිමාවක් ද මෙම දේවාලයේ තැන්පත් කර ඇත
එන්ඩීටීවී යනු (NDTV) (New Delhi Television Limited) 1988 දී රාධිකා රෝයි සහ ප්‍රනෝයි රෝයි විසින් ආරම්භ කරන ලද වාණිජ රුපවාහිනී නාලිකා සහ ව්‍යාපාරික ජාලයකි
NDTV යනු, New Delhi Television යන්නෙහි කෙටි කරන ලද නම වේ
රාධිකා රෝයි සහ ප්‍රනෝයි රෝයි සමාගමේ සම සභාපතිවරු වේ
ඉන්දියාව පුරා පැතිරුණු ශාඛා රැසක් එන්ඩීටීවී සතුව පවතින අතර වාර්ශිකව මොවුන් විසින් වසරේ විශිෂ්ඨම ඉන්දියානුවා තෝරා සම්මානයක් ලබා දීම සිදු කරයි
එන්ඩීටීවී සතුව ප්‍රධාන පුවත් නාලිකා 3කි
එනම්  එන්ඩීටීවී 24x7 (ඉංග්‍රීසි), NDTV India (හිංදි) සහ  එන්ඩීටීවී ප්‍රොෆිට් (ව්‍යාපාරික පුවත්) වේ
එන්ඩීටීවී හි නාලිකා

 එන්ඩීටීවී 24x7 – ඉංග්‍රීසි පුවත් නාලිකාව.
 NDTV India – හිංදි පුවත් නාලිකාව.
 එන්ඩීටීවී ප්‍රොෆිට් – ව්‍යාපාරික පුවත් නාලිකාව.
 NDTV Good Times – එදිනෙදා නාලිකාව.

ජාත්‍යන්තර
 ATN NDTV 24x7
 NDTV Worldwide
 NDTV Convergence – Website, Mobile Applications
 Indianroots - ඉන්දියානු වාර්ගික ඊ කොමස් ව්‍යාපාරය
විවිධ මුලපිරීම්

NDTV විසින් විවිධ අරමුණු සාක්ෂාත් කර ගනු වස් විවිධ ව්‍යාපෘති ක්‍රියාවට නංවා තිබෙයි
දේෂගුණික විපර්යාස පිළිබඳ ජනතාව දැනුවත් කිරීම, ග්‍රාමීය ප්‍රදේශ සඳහා විදුලි බලය ලබාදීම හා අධ්‍යාපන ප්‍රවර්ධනය එවැනි සමහරක් ව්‍යාපෘති වෙයි
පහත දැක්වෙන්නේද එවැනි ව්‍යාපෘති කීපයකි
Greenathon
දේශගුණික විපර්යාස පිළිබඳ ජනතාව දැනුවත් කිරීම, ග්‍රාමීය ප්‍රදේශ වලට විදුලි බලය ලබාදීම සඳහා මුදල් එකතු කිරීමේ ව්‍යාපෘතියකි
2010 හා 2011 වසර වලදී ක්‍රියාත්මක වූ මෙයින් ඉන්දියානු රුපියල් මිලියන 130 ක අරමුදලක් උපයා ගන්නා ලදී
Save Our Tiger Campaign
2010 වසරේදී ක්‍රියාත්මක වූ මෙය වේගයෙන් අඩුවී යන ඉන්දියානු කොටි සම්පත රැක ගැනීම වෙනුවෙන් ක්‍රියාත්මක වූවකි
මෙම ව්‍යාපෘතිය මගින් ඉන්දියානු රුපියල් මිලියන 19.9 ක අරමුදලක් ගොඩනගා ගත් බව පැවසෙයි
Support My School Campaign
2011 දී සිදුකල මෙම ව්‍යාපෘතියෙන් ඉන්දියාවේ ග්‍රාමීය පාසල් 140 ක් සඳහා ඉන්දියානු රුපියල් මිලියන 72 ක ආධාර ලබා දීම සිදු කරන ලදී
Fit India Movement
2011 දී දියත් කල සෞඛ්‍ය ප්‍රවර්ධන ව්‍යාපාරයකි
Marks for Sports
2011 වසරේදී දියත් කල ක්‍රීඩාව සහ යහපත් සෞඛ්‍ය පිළිබඳ දැනුවත් කිරීමේ ව්‍යාපාරයකි
Save India's Coasts
ඉන්දියානු වෙරළ සංරක්ෂණය පිළිබඳ දැනුවත් කිරීමේ ව්‍යාපෘතියකි
මතභේදයට ලක්වීම්

දූෂණ කුමන්ත්‍රණ චෝදනාව
1998 ජනවාරි 20 දින ඉන්දියානු සීබීඅයි [Central Bureau of Investigation] සංවිධානය විසින් එන්ඩීටීවී හි අධ්‍යක්ෂක  ප්‍රනෝයි රෝයි, හිටපු අධ්‍යක්ෂ දූර්දර්ශන් හා තවත් 5 දෙනෙකුට එරෙහිව චෝදනා ගොනු කරන ලද්දේ අයුතු මාධ්‍ය භාවිතාවක් සිදු කල බව පවසමිනි
බදු වංචා පිළිබඳ චෝදනාව
එන්ඩීටීවී ය ඉන්දියානු රජයට බදු වංවා සිදුකොට ඇතැයි චෝදනා එල්ල විය
නමුත් එන්ඩීටීවී ය විසින් එය ප්‍රතික්ෂේප කරන ලදී
පොදු රාජ්‍ය මණ්ඩලයීය ක්‍රීඩා උළෙල කොන්ත්‍රාත්තුව

2011 අගෝතු 5 දින ඉන්දියානු පාර්ලිමේන්තුවට ඉදිරිපත් වූ වාර්ථාවක දැක්වුනේ 2010 පොදු රාජ්‍ය මණ්ඩලීය ක්‍රීඩා උළෙල ප්‍රචාරණ කටයුතු සඳහා ටෙන්ඩර කැඳවූ අවස්ථාවේ එහි නිලදාරීන් විසින් එම කොන්ත්‍රාත්තු හිතුමනාප ලෙස එන්ඩීටීවී සහ සීඑන්එන්-අයිබීඑන් (CNN-IBN) නාලිකා වෙත ලබා දීමට කටයුතු කර ඇති බවයි.

TAM ඉන්ඩියා ට එරෙහි නඩුව

TAM (television audience measurement) ආයතනයට එරෙහිව නඩුවක් පැවරුන අතර එන්ඩීටීවී ය එහිදී කියා සිටියේ TAM ඉන්ඩියා ආයතනය විසින් යම් හැසිරවීමකට ලක් කරන ලද ප්‍රේක්ෂක දත්ත ඉදිරිපත් කර ඇති බවයි.

මේවාද බලන්න 
සීසීටීවී නිව්ස්
එන්එච්කේ වර්ල්ඩ්
චැනල් නිවුස්ඒෂියා

මූලාශ්‍ර

භාහිර සබැදි
 
 
 NDTV Worldwide

Indian television networks
විජයායි දිවාස් (විජයග්‍රහණ දිනය) යනු, 1971දී  පැවැති 1971 ඉන්දු-පකිස්තානු යුද්ධය අතරතුරදී, බංග්ලාදේශ මුක්ති බාහිනී හා සමග සන්ධානගතව සිටි එහි සන්නද්ධ හමුදාව විසින්  පකිස්තානය පරදවා ලබාගත් හමුදාමය ජයග්‍රහණය සිහිකිරීමට ඉන්දියාව තුල සෑම දෙසැම්බර් 16 දිනකදීම සිදුකරන සැමරුමකි.
විජයග්‍රහණ දිනය ( Bijy Dibs) යනු, බංග්ලාදේශ විමුක්ති සටන අතරතුර 1971දී,   පකිස්තාන හමුදා පරදවා, මිත්‍ර හමුදා ප්‍රධාන ආඥාපතිත්වය විසින් ජයග්‍රහණය කිරීම සිහිකිරීමට බංග්ලාදේශයෙහි පවත්වනු ලබන, ජාතික නිවාඩු දිනයකි
පකිස්තානු හමුදාවන්ගේ  අණදෙන නිලධාරි ජනරාල් ඒ ඒ කේ නියාසි විසින් තම හමුදාවන්  මිත්‍ර හමුදාවන්ගේ ආඥාපති ලුතිනන් ජනරාල් ජාගිත් සිං අවුරෝරා වෙත යටත්වීම හා සමගම, 9 මස-දිගැති බංග්ලාදේශ විමුක්ති සටන සහ 1971 බංග්ලාදේශ වර්කසංහාරය කෙළවර වූ අතර, නැගෙනහිර පකිස්තානය නිල වශයෙන් බංග්ලාදේශය බවට අපක්‍රමණය වීම  සනිටුහන් විය
චීනය සහ ශ්‍රී ලංකාව අතර පවතින සබඳතාවය වර්ථමානය වන විට ඉතා ප්‍රශස්ත මට්ටමක පවතී
ශ්‍රී ලංකාවේ චීන තානාපති කාර්යාලය කොළඹ නගරය තුලත්, චීනයේ ශ්‍රී ලංකා තානාපති කාර්යාලය බෙයිජිං නගරය තුලත් පිහිටුවා ඇත
රාජ්‍ය තාන්ත්‍රික සබඳතා 

මහජන චීන සමූහාණ්ඩුව නිල වශයෙන් පිළිගත් පලමු රටවල් ගොන්නට ශ්‍රී ලංකාවද අයත් වෙයි
චීනය සහ ශ්‍රී ලංකාව අතර සබඳතා පුළුල් වීමට තවත් හේතුවක් වී තිබෙන්නේ රටවල ද්විත්වය අතර ඇතිකරගෙන තිබෙන්නා වූ විවිධ ගිවිසුම් හා එකඟතා නිසාවෙනි
චීනය විසින් ශ්‍රී ලංකාවට ආර්ථික, ආරක්ෂක සහ තාක්ෂණික සහයන් බහුලව පිරි නමයි
චීනය සහ ශ්‍රී ලංකාව අතර පවතින සබඳතා දැඩි වීම නිසා ශ්‍රී ලංකාවේ අනාගත ආර්ථික මරමස්ථාන විය හැකි කලාප තුල යටිතල පහසුකම් නැංවීමත්, එම කලාප තුල දැවැන්ත ලෙස ආයෝජනය කිරීමත් චීනය විසින් බහුලව සිදු කරනු ලැබේ
උදාහරණ ලෙස ශ්‍රී ලංකාවේ දකුණු පලාතේ හම්බන්තොට  දිස්ත්‍රික්කයේ සිදු කරන චීන ව්‍යාපෘති දැක්විය හැක
චීනය සහ ශ්‍රී ලංකාව නිතරම පාහේ සමීප ආරක්ෂක සහයෝගීතාවයක්ද පවත්වාගෙන යයි
සංචාර 
2014 සැප්තැම්බර් 16 වන දිනදී චීන ජනපති ෂී ජිංපිං මහතා ශ්‍රී ලංකාවේ දෙදින නිල සංචාරයක් සිදු කිරීම සඳහා දිවයිනට පැමිණෙන ලදී
මිතු දම 

ශ්‍රී ලංකාව සහ චීනය අතර විවිධ පැතිකඩ ඔස්සේ විහිදුනු ගැඹුරු හා ස්ථාවර මිතු දමක් පවතියි
දෙපාර්ශවය අතර පවතින සමාන අදහස්, අනොන්‍ය සහයෝගීතාවයන් හා වීශ්වාසයන් මෙය තවත් තීව්‍ර කර තිබේ
චීනය විසින් සෑම විටම පාහේ ඔවුන්ගේ කටයුතු වලදී ශ්‍රී ලංකාවෙන් පලවන අචල සහයෝගය පිළිබඳ සිය ප්‍රසාදය පල කරයි
එලෙසම ශ්‍රී ලංකාව පිළිබඳ කටයුතු වලදී චීනයද සෑම විටම ශ්‍රී ලංකාවට සහය පල කිරීමද වර්ථමානයේ කැපී පනෙන ලක්ෂණයක් වෙයි
පරිත්‍යාග 
1973 මැයි මස 17 කොළඹදී විවෘත කල බණ්ඩාරනායක අනුස්මරණ ජාත්‍යන්තර සම්මන්ත්‍රණ ශාලාව, මහජන චීන සමූහාණ්ඩුව විසින් ශ්‍රී ලංකාවට සිදු කල පරිත්‍යාගයකි
ආර්ථික සබඳතා 

2007 වර්ෂයේදී ශ්‍රී ලංකාව සහ චීනය අතර ආයෝජන ප්‍රවර්ධන එකඟතා ගිවිසුමක් අත්සන් තැබිණි
ඒ අනූව ශ්‍රී ලංකාවේ විශේෂ ආර්ථික කලාප තුල චීන ආයෝජන සිදු වීමද වර්ථමානයේ සිදුවේ
චීනයේ ප්‍රසිද්ධ සමාගමක් වන හුවාවෙයි ටෙක්නොලොජි (Huawei Technologies) ආයතනයද ශ්‍රී ලංකාවේ දැවැන්ත ලෙස ආයෝජන සිදු කරයි
තවද චීනය සහ ශ්‍රී ලංකාව අතර 2007 වසරේදී සංචාරක ප්‍රවර්ධන ගිවිසුමක්ද අත්සන් තැබුණු අතර වර්ථමානයේදී ශ්‍රී ලංකාවට පැමිණෙන චීන සංචාරකයින් ප්‍රමාණයද ක්‍රමයෙන් වැඩි වෙමින් පවතියි
එසේම ආසියානු කලාපය තුල ශ්‍රී ලංකාවේ විශාලම ගණුදෙනුකරුද වන්නේද චීනයයි
බලශක්තිය සංවර්ධනය
තෙල් නිධි ගවේෂණය සඳහා බිම් තීරයක් ශ්‍රී ලංකාව විසින් චීනයට මෑතකදී ලබා දුන් අතර චීනය විසින් ශ්‍රී ලංකාවේ ගල් අගුරු බලාගාරයක් පිහිටුවීමට පියවර ගන්නා ලදී
යටිතල පහසුකම් සංවර්ධනය
ශ්‍රී ලංකාවේ දුම්රිය මාර්ග පද්ධතිය නවීකරණය කිරීම සඳහා චීනය සිය තාක්ෂණික සහය ශ්‍රී ලංකාවට සැපයීය
තවද චීන-ශ්‍රී ලංකා සංවර්ධන සැලසුම් යටතේ හම්බන්තොට සංවර්ධන කලාපය තුල බහාලුම් වරායක්, ඉන්දන සැපයුම් පද්ධතියක්, තෙල් පිරිපහදුවක්, ජාත්‍යන්තර ගුවන් තොටුපලක් සහ අනෙකුත් පහසුකම් ඉදි කිරීම සිදුවෙයි
මෙම සමස්ථ ව්‍යාපෘති වෙනුවෙන් ඇඩො බිලියන 1 ක පමණ වියදමක් ඇස්තමේන්තු ගත කර ඇති අතර ඉන් 85% ක වැඩි බරක් චීනය විසින් උසුලනු ලබයි
මෙහි මූලික අදියරේ කටයුතු වසර 3 ක් ඇතුලත නිමකිරීමට අපේක්ෂා කරනු ලබන අතර සමස්ථ ව්‍යාපෘතිය වසර 10 ක් තුල නිම කිරීමට නියමිතය
2013 අගෝස්තුවේදී චීන ආධාර යටතේ ඇඩො මිලියන 500 ක් පමණ වියදම් කොට තැනූ කොළඹ ජාත්‍යන්තර බහාලුම් පර්යන්තයක්(CTCT) විවෘත කිරීම සිදු කරන ලදී
ආරක්ෂක සබඳතා 

ශ්‍රී ලංකාව වෙත ආයුධ හා ආධාර සපයන ප්‍රධාන ස්ථාවර රටක් ලෙස චීනය හදුනාගත හැකිය
මේවාද බලන්න 
 ශ්‍රී ලංකාවේ විදේශ සබඳතා

මූලාශ්‍ර
මායී යථාර්ථවාදය හෙවත් මැජිකල් රියලිසම් යනු යථාර්ථමය සිදුවීමකට අද්භූතජනක සිදුවීම්ද එක් කිරීමකි
1907 වසර (MCMVII) යනු, ග්‍රෙගෝරියානු දින දසුන ප්‍රකාර අඟහරුවාදා දිනයකින් ඇරඹෙන සාමාන්‍ය අවුරුද්දක් (බැඳිය විසින් මුළු දිනදසුන දක්වනු ඇත)  වන අතර,  දින-13-කින් මන්දගාමී ජූලියානු දින දසුන ප්‍රකාර  සඳුදා දිනයකින් ඇරඹෙන සාමාන්‍ය අවුරුද්දක් වෙයි.
2013–14 අළුබඳුන තරගමාලාව යනු, දැනට  එංගලන්තය සහ ඕස්ට්‍රේලියාව අතර ක්‍රීඩා කෙරෙන ටෙස්ට් ක්‍රිකට් තරගාවලියකි
තරගාවලිය සඳහා භාවිතා වන ක්‍රීඩා පිටි පහ වන්නේ ද ගැබා, ඇඩිලේඩ් ඕවල්, වැකා ක්‍රීඩා පිටිය, මෙල්බර්න් ක්‍රිකට් ක්‍රීඩා පිටිය සහ සිඩ්නි ක්‍රිකට් ක්‍රීඩා පිටිය වෙති
දළ වශයෙන් වසර දෙකකට වරක් අළුබඳුන තරගමාලාව පැවැත්වීමේ මෑත කාලීන සම්ප්‍රදායය බිඳ හෙලමින් මෙම තරගමාලාව පැවැත්වෙන්නේ එංගලන්තයේ පැවැත්වුනු 2013 අළුබඳුන තරගාවලියෙන් තෙමසකට අනතුරුවය
මෙය එසේ සිදුකෙරුණේ, 1999 වසරට පසුව ඕස්ට්‍රේලියාවේ පැවැති සෑම අළුබඳුන තරගමාලාවක්ම  ක්‍රිකට් ලෝක කුසලාන තරගවැදීමට සුළු කලකට පෙර පැවැත්වීම වැලැක්වීමටය
2015 තරගමාලාවට අනතුරුව, අළුබඳුන තරගමාලා ඒවා පැවැත්වීමේ සාමාන්‍ය  පරතරය සහිතව සිදුවනු ඇත
බැසිල් රෝහණ රාජපක්ෂ (බැසිල් රාජපක්ෂ) මහතා ශ්‍රී ලංකාවේ ගම්පහ දිස්ත්‍රික්කය තුලින් පාර්ලිමේන්තුවට පිවිසි මන්ත්‍රීවරයෙකි
ඔහු ශ්‍රී ලංකා නිදහස් පක්ෂයේ හිටපු ජාතික සංවිධායකවරයා හා මහින්ද රාජපක්ෂ රජයේ හිටපු ආර්ථික සංවර්ධන අමාත්‍යවරයා වේ
මීට පෙර 2005 වසරේ පැවැති ජනපති මහින්ද රාජපක්ෂ මහතාගේ පලමු ධූර කාලය තුලදී බැසිල් මහතා ජාතික ලැයිස්තුවෙන් පාර්ලිමේන්තුවට පිවිස ජනපති ජ්‍යෙෂ්ඨ උපදේශකවරයෙකු ලෙස කටයුතු කලේය
ඉන්පසු 2010 වසරේ පැවැති මහ මැතිවරණයේදී ශ්‍රී ලංකා නිදහස් පක්ෂයෙන් ඡන්ද අපේක්ෂකයෙකු ලෙස තරඟ වැදුනු බැසිල් මහතා එහිදී පාර්ලිමේන්තුවට පිවිසියේය
පසුව ශ්‍රී ලංකාවේ ආර්ථික සංවර්ධන ධූරය ඔහුට හිමිවිය
බැසිල් රාජපක්ෂ මහතාගේ පියා වූවේ කීර්තිමත් දේශපාලඥයෙක් වූ ඩී. ඒ. රාජපක්ෂ මහතායි
බැසිල් මහතා ද්වීතීක අධ්‍යාපනය ලැබුවේ කොළඹ ආනන්ද විද්‍යාලය යෙනි
දේශපාලන දිවිය
1977 මහ මැතිවරණයේදී ශ්‍රී ලංකා නිදහස් පක්ෂයෙන් මුල්කිරිගල ඡන්ද බල පෙදෙසට තරඟ කල බැසිල් මහතා ඉන් පරාජයට පත්විය
පසුව 1982 දී ශ්‍රී ලංකාවේ පලමු විධායක ජනපති වූ ජේ.ආර්. ජයවර්ධන සමයේ පැවැති ජන මත විමසුමට සහය දක්වමින් බැසිල් මහතා එක්සත් ජාතික පක්ෂයට එක්විය
පසුව පැමිණි ගාමිණි දිසානායක මහතා යටතේද වැඩ කල බැසිල් මහතා, රණසිංහ ප්‍රේමදාස මහතාගේ දෝශාභියෝගය බිඳවැටීමෙන් පසු එක්සත් ජනපදය වෙත යන ලදී
පසුව නැවතත් මව් බිම කරා පැමිණි බැසිල් මහතා 2010 මහ මැතිවරණයේදී ශ්‍රී ලංකා නිදහස් පක්ෂයෙන් තරඟ වැද ඉතිහාසගත ලෙස මනාප ඡන්ද ලක්ෂ 4 කට (400000 +) වඩා ලබා ගනිමින් ශ්‍රී ලංකා දේෂපාලනයේ සුවිශේෂී ස්ථානයක් ගොඩනගා ගන්නා ලදී
එලෙසම ඔහු ශ්‍රී ලංකාවේ LTTE ත්‍රස්ථවාදය තිබූ අවදියේ, සොයුරු ජනපති මහින්ද රාජපක්ෂ මහතාට සවියක් වෙමින් විශාල වැඩ කොටසක් ඉටු කල බව සඳහන්ය
පෞද්ගලික ජීවිතය
පුෂ්පා රාජපක්ෂ සමග විවාහ වූ බැසිල් මහතා වර්ථමානයේ තිදරු පියෙකි
මේවාද බලන්න
මහින්ද රාජපක්ෂ
චමල් රාජපක්ෂ
රාජපක්ෂ පවුල

මූලාශ්‍ර

බාහිර සබැදි
Business Today
Basil Rajapaksa The Force Unseen 
The Rajapaksa Ancestry
 Parliament profile

ශ්‍රී ලාංකිකයෝ
ශ්‍රී ලාංකික බෞද්ධයෝ
ලාංකික සිංහලයෝ
ලංකික දේශපාලනඥයෝ
එක්සත් ජාතික පක්ෂයෙහි දේශපාලනඥයන්
චරිත කතා
චැනල් නිවුස්ඒෂියා (Channel NewsAsia) (කෙටියෙන් CNA) යනු සිංගප්පූරුව පදනම් කර ගත් ආසියා පැසිපික් පුවත් ජාලයට අයත් ඉංග්‍රීසි මාධ්‍යයෙන් මුදා හැරෙන රුපවාහිනී ප්‍රවෘත්ති සේවයකි
එහි අධිපතිත්වය MediaCorp සතු වෙයි
1999 මාර්තු 1 වන දින සිංගප්පූරුව කේන්ද්‍ර කරමින් ඇරඹි මෙම නාලිකාව 2001 පෙබරවාරි 12 දින ජාත්‍යන්තර නාලිකාවක් වශයෙන් මුදා හැරිණි
වර්ථමානයේ ආසියාව තුල කලාප 24ක දර්ශනය වන මෙම නාලිකාව සැටලයිට් තාක්ෂණය ඔස්සේ මැද පෙරදිග සහ ඔස්ට්‍රේලියාව දක්වාද විසිරී පවතී
විශේෂ ලක්ෂණ
අනෙකුත් නාලිකා මෙන් නොව මෙම නාලිකාවේ විශේෂ ලක්ෂණයක් වන්නේ, යම් අයෙක් වෙනත් භාෂාවකින් අදහස් දක්වන විට එය පරිවර්ථනය කල ඉංග්‍රීසි කටඬකින් විස්ථාපනය නොකොට සත්‍ය කටහඬ හා ඊට අදාල ඉංග්‍රීසි පරිවර්තනය රුප රාමු පහලින් දර්ශනය කරමින් වාර්ථා කිරීමයි
තවද චැනල් නිවුස්ඒෂියා නාලිකාව ජාත්‍යන්තර සියළු පුවත් වාර්ථා කලත් මූලික වශයෙන් ආසියාව සම්බන්ධ කරුණු ප්‍රධාන කොට ඉදිරිපත් කරනු ලබයි
වැඩසටහන් සහ ඉදිරිපත් කිරීම්
බොහෝ ප්‍රවෘත්ති සංග්‍රහයන් පැයක මුල් මිනිත්තු 30 කට සීමා කරයි
ප්‍රයිම් ටයිම් ඒෂියා, ෆස්ට් ලුක් ඒෂියා සහ ඒෂියා කනෙක්ට්,  යන වැඩසටහන් පැයක් පුරා විකාශය වෙයි
සාමාන්‍යයෙන් බොහොමයක් පැය වල අවසාන මිනිත්තු 30 දී විවිධ වාර්ථා වැඩසටහන්, එදිනෙදා වැඩසටහන්, සෞඛ්‍ය ගැන වැඩසටහන් සහ ව්‍යාපාරික වැඩසටහන් ඉදිරිපත් කරයි
මෙම නාලිකාව පැය 24 පුරා සිය වැඩසටහන් ඉදිරිපත් කරනු ලබයි
මීට අමතරව සෑම පුවත් වැඩසටහනකින්ම අනතුරුව, ලොව ප්‍රධාන නගර සඳහා කාලගුණ අනාවැකිය ඉදිරිපත් කරයි
වාර්ථාකරුවන් සිටින රටවල්

ආසියාව

නැගෙනහිර ආසියාව

 චීනය, 
 ජපානය
 කොරියාව

ගිණිකොනදිග ආසියාව

 ඉන්දුනීසියාව
 මැලේසියාව
 තායිලන්තය
 පිලිපීනය

දකුණු ආසියාව
 පකිස්ථානය
 ඉන්දියාව
 ශ්‍රී ලංකාව
 ඇෆ්ගනිස්ථානය

බටහිර ආසියාව
 ඊශ්‍රායලය

ඔස්ට්‍රේලියාව
 ඔස්ට්‍රේලියාව

උතුරු ඇමෙරිකාව
 එක්සත් ජනපදය

යුරෝපය
 බ්‍රිතාන්‍යය
 Nina Maria Potts, Europe Correspondent, Brussels

වෙබ් අඩවිය
චැනල් නිවුස්ඒෂියා විසින් නිල පුවත් වෙබ් අඩවියක් ද පවත්වා ගෙන යනු ලබයි
2005 ජනවාරි 15 දින මෙම නාලිකාව මැන්ඩරින් බසින් පවත්වා ගෙන ගිය පුවත් වෙබ් අඩවිය නවත්වා දමන ලදී
මේවාද බලන්න
සීසීටීවී නිව්ස්
එන්ඩීටීවී
එන්එච්කේ වර්ල්ඩ්

මූලාශ්‍ර

භාහිර සබැදි
අප නැණසල මධ්‍යස්ථානය 2012 -11-15 දින තොරතුරැ හා සන්නිවේදන තාක්ෂණ අමාත්‍ය ගරු රංජිත් සියඹලාපිටිය මැති තුමා විසින් ජනතා අයිතියට පත් කරන ලදී
අප නැණසල මධ්‍යස්ථානය මේ වන විට පරිගණක මධ්‍යස්ථානයක් - මුද්‍රණාලයක් හා ලිපිද්‍රව්‍ය අ‍ලෙවිසැලක් යන සේවා ස්ථාන තුනකින් සමන්විතය
පින්නකන්ද නැණසල 
මූලික අරමුණ - ග්‍රාමීය ජනතාවගේ තොරතුරු තාක්ෂණ දැනුම පුලුල් කිරීම  
 ආරම්භ
සබරගමුව පළාතේ , කෑගල්ල දිස්ත්‍රික්කයේ, යටියන්‍‍තොට, ප්‍රාදේශිය ලේකම් කොට්ඨාශයට අයත් සංචාරක පුරවරයක් වන කිතුල්ගල නගරයේ සිට මීටර් 200 ක් පමණ මල්වත්ත දෙසට වන්නට පිහිටා ඇත
2012 දෙසැම්බර් මස 03 දින ආරම්භ කරන ලද මෙම නැණසල  ප්‍ර‍දේශයටම ඇති එකම තොරතුරු හා සන්නිවේදන තාක්ෂණ මධ්‍යස්ථානයයි
ප්‍රදේශවාසින් හා අවට පාසැල් සිසුන්ගේ පරිගණක දැනුම ඉහළ නැංවීම හා තොරතුරු තාක්ෂණ සේවාවන් සැපයීම අපගේ මූලික අරමුණයි
වසරකට සිසුන් 200 කට පමණ පරිගණක දැනුම ලබාදෙන අප ආයතනයේ පාසැල් සිසුන් සහ රැතියා නියුක්තිකයන් සඳහා ද වෙන වෙනම පාඨමාලා පැවැත්වේ
ඉන්ටෙල් ආයතනය හා ශ්‍රී ලංකා තොරතුරු හා සන්නිවේදන තාක්ෂණ නියෝජිතායතනය මගින් මෙහෙයවනු ලබන ඉන්ටෙල් ඊසි ස්ටෙප්ස් වැඩමුළුව අප ආයතනය මගින් ක්‍රියාත්මක තවත් සුවිශේෂි වැඩසටහනකි
අප නැණසල මධ්‍යස්ථානය 2012-11-15 දින තොරත=රැ හා සන්නිවේදන තාක්ෂණ අමාත්‍ය ගරැ රංජිත් සියඹලාපිටිය මැතිතුමා විසින් ජනතා අයිතියට පත්කරන ලදී
අප නැණසල මධ්‍යස්ථානය මේ වන විට පරිගණක මධ්‍යස්ථානයක්  මුද්‍රණාලයක් හා ලිපිද්‍රව්‍ය අලෙවිසැලක් යන සේවා ස්ථාන තුනකින් සමන්විතය
අප නැණසල මධ්‍යස්ථානයේ පරමාර්ථය වන්නේ විශ්ව දැනුම ගමට යන සංකල්පය යටතේ හැකිතාක් ජනතාවට තොරතුරු තාක්ෂණය පුරුදු කිරීමය
අපගේ සේවාවන්
පරිගණක පාඨමාලා
සියළුම මුද්‍රණ කටයුතු
අන්තර්ජාල පහසුකම්
ෆැක්ස්
ලිපිද්‍රව්‍යය 

අපගේ අමතර සේවාවන් අතර
උපමාතා ජන්මාධාර ප්‍රදානය පැවැත්වීම
උපමාතා පුවත්පත සැකසීම තුලින් ජනතාවගේ ලේඛන කලාව වැඩිදියුණු කිරීම
අප නැණසල මධ්‍යස්ථානය 2012-11-15 දින තොරතුරු හා සන්නිවේදන තාක්ෂණ අමාත්‍ය ගරු රංජිත් සියඹලාපිටිය මැතිතුමා විසින් විවෘත කරන ලදී
මේ වන විට පරිගණක මධ්‍යස්ථානයක් මුද්‍රණාලයක් හා ලිපිද්‍රව්‍ය අලෙවිසැලක් යන ‍ස්ථාන තුනකින් සමන්විතය
අපගේ නැනසල මධ්‍යස්ථානය විසින් පුවත් පතක් නිර්මාණය කරන අතර එහි ආදායමින් උපමාතා ජන්මාධාර සිමිතිය පවත්වාගෙන යනු ලබයි
අප මධ්‍යස්ථානයේ පහත සදහන් පරිගණක පාඨමාලා දැනට පවත්වාගෙන යනු ලැබේ
office applycation
graphic desining

වෙනත් සේවාවන් අතර 
ෆැක්ස්
අන්තර්ජාල පහසුකම්
උපමාතා පුවත්පත නිර්මාණය කිරීම‍
උපමාතා ජන්මාධාර ප්‍රදානය මෙහෙය වීම
මුද්‍රණාලය පවත්වාගෙන යෑම
ලිපිද්‍රව්‍ය අලෙවිසැල පවත්වාගෙන යෑම   -  ආදිය වේ
සුනන්ද අමද්‍යප සංගමය පවත්වා ගෙන යාම
බිල් පත් ගෙවීම
සීජීටීඑන්/CGTN (China Global Television Network) (පූර්ව නාමයන් සීසීටීවී නිව්ස් (CCTV News), CCTV-9 ) යනු චීනයේ බෙයිජිං අගනුවර පදනම් කර ගනිමින් පැය 24 පුරාම විකාශය වන, චීන මධ්‍යම රූපවාහිනී ජාලයට (China Central Television) අයත් ජාත්‍යන්තර ඉංග්‍රීසි පුවත් නාලිකාවකි
ලොව පුරා රටවල් 100 කට වැඩි ප්‍රමාණයකට නොමිලේ මෙම නාලිකාව නැරඹිය හැකිය
ඉතිහාසය
1979 ජනවාරි 1 දින මුල්ම සීසීටීවී (CCTV) නාලිකාව ආරම්භ විය
පසුව 1984 දී සීසීටීවී-2  (CCTV-2) නාලිකාව යටතේ ඉංග්‍රීසි පුවත් විකාශය ඉදිරිපත් කෙරිණි
1991 පෙබරවාරියේදී හා අගෝස්තුවේදී විදෙස් රටවල නරඹන්නන් සඳහා සීසීටීවී-4 (CCTV-4) සහ සීසීටීවී-13 (CCTV-13) නාලිකා යටතේ ඉංග්‍රීසි පුවත් ඉදිරිපත් කෙරිණි
පසුව සීසීටීවී-9 නාලිකාව ඔස්සේ පුවත් නොවන තවත් විවිධ වැඩසටහන් සමග ප්‍රවෘත්ති විකාශය ඉදිරිපත් කෙරිණි
නමුත් 2010 අප්‍රියෙල් වලදී සීසීටීවී-9 නාලිකාවේ නම සීසීටීවී නිව්ස් 'CCTV News' ලෙස වෙනස් කොට පැය 24 පුරා විකාශය වන අංග සම්පූර්ණ ඉංග්‍රීසි පුවත් නාලිකාවක් ලෙස ජාත්‍යන්තරයට හඳුන්වා දෙන ලදී
අළුත්වැඩියාව
2010 අප්‍රියෙල් 26 දින CCTV-9 ලෙස එතෙක් හැඳින්වූ නාලිකාවේ නම සීසීටීවී නිව්ස් (CCTV News) ලෙස වෙනස් කරන ලදී
තවද සමහර තිබූ වැඩසටහන් නව මුහුණුවරකින් ඉදිරිපත් කෙරුණු අතර අළුත් වැඩසටහන් කීපයක්ද එකතු කරන ලදී
2012 ජනවාරි 11 දින කෙන්යාව තුල නයිරෝබි හීදී සීසීටීවී අප්‍රිකා (CCTV Africa) නම් නව ඉංග්‍රීසි නාලිකාවක් අරඹන ලදී
2012 පෙබරවාරි 6 දිනදී සීසීටීවී අමෙරිකා (CCTV America) නමින් තවත් නව නාලිකාවක් ඇමරිකාව තුල වොෂින්ටන් ඩීසී හිදී ආරම්භ කෙරිණි
වර්ථමානයේ සීසීටීවී නිව්ස් සතුව පුවත් මධ්‍යස්ථාන 3 ක් පවතී
එහි ප්‍රධාන මධ්‍යස්ථානය චීනයේ බීජිං නගරය තුලත්, අනෙක්වා කෙන්යාවේ නයිරෝබී හීත්, ඇමරිකාවේ වොෂිංටන් ඩීසී හීත් පිහිටුවා තිබේ
මීට අමතරව ලොව වටා ස්ථාන 70 ක පමණ පුවත් කාර්යාල පිහිටුවා තිබෙයි
වැඩසටහන් සම්පාදනය
සීසීටීවී නිව්ස් සාමාන්‍යයෙන් සෑම පැයකම පාහේ මුල් මිනිත්තු 30 දී පුවත් හා එම සම්බන්ධ ව්‍යාපාරික හෝ කලාපීය තොරතුරු විකාශයක් ඉදිරිපත් කරයි
අවසාන මිනිත්තු 30 තුල විවිධ සංචාරක, ක්‍රීඩා, දේශීය තොරතුරු, සංස්කෘතික වැඩසටහන් ආදිය ඉදිරිපත් කරයි
සීසීටීවී අප්‍රිකා
සීසීටීවී අප්‍රිකා (CCTV Africa)  යනු මධ්‍යම චීන රූපවාහිනිය විසින් පවත්වාගෙන යන 2012 ජනවාරි 11 දින කෙන්යාවේදී ඇරඹූ  ඉංග්‍රීසි උප නාලිකාවකි
අප්‍රිකානු මහද්වීපයේ පුවත් සහ අදහස් කෙරෙහි වැඩි අවධානයක් යොමු කලද ජාත්‍යන්තර පුවත්ද ගෙනහැර දක්වයි. මෙම රූපවාහිනියේ සමහර වැඩසටහන් සීසීටීවී නිව්ස් නාලිකාව තුලද විකාශය වෙයි
සීසීටීවී අමෙරිකා
සීසීටීවී අමෙරිකා (CCTV America) යනු මධ්‍යම චීන රූපවාහිනිය විසින් පවත්වාගෙන යන, 2012 පෙබරවාරි 6 දින ඇරඹූ  ඉංග්‍රීසි උප නාලිකාවකි
අමෙරිකාවේ වොෂිංටන් ඩීසී (Washington DC) පදනම් කරගත් මෙම නාලිකාව උතුරු සහ දකුණු අමෙරිකාව වෙත මුදා හරියි
අමෙරිකානු සහ චීන මාධ්‍යවේදීහු එක්ව මෙහි සේවය කරති
මෙම රූපවාහිනියේද සමහර වැඩසටහන් සීසීටීවී නිව්ස් නාලිකාව තුල විකාශය කරයි
සම්මාන 
 2010 දී, පුළුල් සහ පැතිරුනු විවිධත්වයෙන් යුත් ගෝලීය තොරතුරු හා අදහස් ගෙනහැර පෑම වෙනුවෙන් ජාතික සම්මාන උළෙලක් වූ Hot Bird TV Awards උළෙලේදී National Window Prize ත්‍යාගයෙන් සීසීටීවී නිව්ස් පිදුම් ලැබීය
විවේචන 
විවිධ නව්‍යකරණයන් සිදු කලද, සීසීටීවී නාලිකාව චීනය සම්බන්ධ සමහර සංවේදී කරුණු ස්වකීය අභිමතය පරිදි වෙනස් කොට ඉදිරිපත් කරන බවට විවේචන එල්ල වෙයි
මේවාද බලන්න
සීජීටීඑන්

මූලාශ්‍ර

බාහිර සබැදි
 Official Site
 CNTV English
නයිජර් ජනරජය තුල, 1958, දෙසැම්බර් 18 දිනය,  ජනරජ දිනය ලෙසින් සැමරෙන අතර, එය ජාතික නිවාඩු දිනයකි
එක්සත් ජාතීන්ගේ භූපරික්‍රමය යනු, එක්සත් ජාතීන්ගේ සංඛ්‍යාන අංශය විසින්,  M49 කේතන වර්ගීකරණය පදනම් කරමින් සකස් කර ඇති පරික්‍රමයක් වන අතර, එය විසින් ලෝකය සාර්ව-භූගෝලීය ප්‍රදේශ සහ උපප්‍රදේශ වලට බෙදයි
මෙම පරික්‍රමය සකස් කොට ඇත්තේ සංඛ්‍යාන කටයුතු සඳහා වන අතර සංඛළුාන විශ්ලේෂණය සිදු කිරීම සඳහා භාවිතා වෙයි
සාර්ව-භූගෝලීය ප්‍රදේශ සකස් කොට ඇත්තේ හැකි අයුරින් මහාද්වීප හා සමපාත වන අයුරිනි
මෙම කාණ්ඩ තුල, කුඩා, භූගෝලිය උපප්‍රදේශ සහ තෝරාගත් ආර්ථික සහ අනෙකුත් කාණ්ඩ වෙතින් සවිස්තර විශ්ලේෂණය හැකි කරවයි.

එක්සත් ජාතීන් පවසන පරිදී, විශේෂිත කාණ්ඩ වලට රටවල් හෝ ප්‍රදේශ හෝ ‍නියම කිරීම හුදෙක් සංඛ්‍යානමය පහසුව තකා කරන්නක්  පමණක් වන අතර, රටවල  හෝ භූමි ප්‍රදේශ වල හෝ දේශපාලනමය හෝ අනෙකුත් හෝ අනුබැඳියක් අදහස් නොකරයි
ප්‍රදේශ සහ උපප්‍රදේශ ලැයිස්තුව 
 අප්‍රිකාව – මෙයද බලන්න
අප්‍රිකාව සඳහා එජා භූපරික්‍රමය
 නැගෙනහිරදිග අප්‍රිකාව
 මධ්‍ය අප්‍රිකාව
 උතුරුදිග අප්‍රිකාව
 දකුණුදිග අප්‍රිකාව
 බටහිරදිග අප්‍රිකාව
 ඇමරිකාවන් – මෙයද බලන්න
ඇමරිකාවන් සඳහා එජා භූපරික්‍රමය
 ලතින් ඇමරිකාව සහ  කැරිබියානු ප්‍රදේශය
 දකුණු ඇමරිකාව     
 කැරිබියානු ප්‍රදේශය *
 මධ්‍යම ඇමරිකාව *
 උතුරුදිග ඇමරිකාව *
* මෙම උපප්‍රදේශ තුන එක්ව  උතුරු ඇමරිකා මහාද්වීපය තනයි
ඇන්ටාක්ටිකාව
 ඇන්ටාක්ටිකාව
 ආසියාව ** – මෙයද බලන්න
ආසියාව සඳහා එජා භූපරික්‍රමය
 මධ්‍යම ආසියාව
 නැගෙනහිරදිග ආසියාව
 දකුණුදිග ආසියාව
 ගිණිකොනදිග ආසියාව
 බටහිර ආසියාව
  යුරෝපය ** – මෙයද බලන්න
යුරෝපය සඳහා එජා භූපරික්‍රමය
  නැගෙනහිරදිග  යුරෝපය - එජා විසින් උතුරු ආසියාවද ( රුසියාවේ ආසියානු කොටස) මෙම උපප්‍රදේශයට අඩංගු කරයි
  උතුරුදිග යුරෝපය
  දකුණුදිග යුරෝපය
  බටහිරදිග යුරෝපය

** මෙම ප්‍රාදේශීය මහාද්වීප දෙක එකතුව  යුරේෂියාව නම් භූගෝලීය මහාද්වීපය තනන අතර, එය එජා භූපරික්‍රමයෙහි කොටසක් නොවේ
ඕෂනියාව – මෙයද බලන්න
ඕෂනියාව සඳහා එජා භූපරික්‍රමය
 ඕස්ට්‍රේලියාව සහ නවසීලන්තය
 මෙලනීසියාව
 මයික්‍රොනීසියාව
 පොලිනීසියාව

මෙයද බලන්න 
 යුරෝපයේ භූදේශපාලනමය කොට්ඨාශ
 එක්සත් ජාතීන්ගේ ප්‍රාදේශීය සමූහ
 එක්සත් ජාතීන්ගේ සංඛ්‍යාන අංශය
 UN M
49

ආශ්‍රිත

 
එක්සත් ජාතීන්ගේ සංවිධානය
එක්සත් ජාතීන්
ගේම් ඔෆ් ත්‍රෝන්ස්    (  )   යනු ෆැන්ටසි ප්‍රභේදයට අයත් ඇමරිකානු රූපවාහිනී ටෙලිනාට්‍ය මාලාවකි
එය HBO නාලිකාව සඳහා ඩේවිඩ් බෙනියෝෆ් සහ ඩබ්. බී. වෙයිස් විසින් නිර්මාණය කරන ලදී
මෙම ටෙලිනාට්‍ය මාලාව ජෝර්ජ් ආර්. ආර්. මාටින් විසින් රචනා කරන ලද 'අ සෝන්ග් ඔෆ් අයිස් ඇන්ඩ් ෆය(ර්)' ෆැන්ටසි නවකතා මාලාවේ රූපවාහිනී අනුවාදයයි
එම නවකතා මාලාවේ පළමුවැන්න 'අ ගේම් ඔෆ් ත්‍රෝන්ස්' නම් වේ
බෙල්ෆාස්ට් නුවර චිත්‍රාගාරයකදී මෙන්ම ක්‍රොඒෂියාව, අයිස්ලන්තය, මෝල්ටාව, මොරොක්කෝව, උතුරු අයර්ලන්තය, ස්පාඤ්ඤය, ස්කොට්ලන්තය සහ ඇමරිකානු එක්සත් ජනපදය යන රටවල විවිධ ස්ථාන වලදී මෙහි රූගත කිරීම් සිදුකර තිබේ
මෙහි මංගල දර්ශනය 2011 අප්‍රේල් 17 දින HBO නාලිකාවේ විකාශය විය
ප්‍රබන්ධ මහාද්වීප දෙකක් වන වෙස්ටරෝස් සහ ඊසෝස් මහාද්වීප තුල මෙම කතාව පෙලගැසේ
මෙහි කතාන්දරය සමගාමීව ගලායන උප කතා කිහිපයකින් සැකසී ඇත
එමෙන්ම මෙය පුළුල් චරිත වෘන්දයකින්ද සමන්විත වේ
පළමු උප කතාවේ දැක්වෙන්නේ, සප්ත රාජධානි (Seven Kingdoms) වලට අයත් අයෝමය සිහසුන (Iron Throne) සඳහා වෙස්ටරෝස් මහාද්වීපයේ ප්‍රභූ පවුල් කිහිපයක් අතර ඇතිවන සිවිල් යුද්ධයයි
දෙවැනි උප කතාවේ දැක්වෙනුයේ, රාජ්‍යයේ බලයෙන් පහකරන ලද රාජවංශයේ, පිටුවහල් කරන ලද අවසන් උරුමක්කාරිය නැවතත් අයෝමය සිහසුන ලබාගැනීමට දරන උත්සාහයයි
තෙවැනි උප කතාවෙන් දැක්වෙනුයේ, ලගදීම උදාවන සීත සෘතුව සහ ඒ හා සම්බන්ධ ජනප්‍රවාදගත ප්‍රාණීන් පිරිසක් පිලිබඳ උද්ගත වන තර්ජනයත්, ඊට මුහුණ දෙන උතුරු රාජධානියේ (Kingdom of North) ප්‍රචණ්ඩ මිනිසුන් පිළිබඳවත්ය
ගේම් ඔෆ් ත්‍රෝන්ස්  සඳහා වාර්තාගත ප්‍රේක්ෂක පිරිසක් ලබාගැනීමට HBO නාලිකාවට හැකිවී තිබේ
එමෙන්ම මෙම කතා මාලාවට ඉතා පුළුල් සහ සක්‍රීය ජාත්‍යන්තර රසික පිරිසක්ද සිටී. මෙම කතාමාලාවේ නිතර නිතර යොදාගන්නා අසභ්‍යත්වය, ප්‍රචණ්ඩත්වය සහ ලිංගික ප්‍රචණ්ඩත්වය සඳහා විවේචන එල්ල වී තිබුනද, මෙහි රංගනය, සංකීර්ණ චරිත, කතාන්දරය, විෂය ක්ෂේත්‍රය සහ නිෂ්පාදන අගයන් පිලිබඳ විචාරකයන්ගේ ඉමහත් ගෞරවනීය ප්‍රශංසාවන්ට පත්ව තිබේ
2015 වසරේ හිමිකරගත් කැපී පෙනෙන ටෙලිනාට්‍ය මාලාව සඳහා වන ප්‍රයිම්ටයිම් එමී සම්මානය—එක් වසරකදී ටෙලිනාට්‍ය මාලාවක් විසින් ලබාගත් වැඩිම ජයග්‍රහණ සංඛ්‍යාව ලෙස වාර්තාවක්ද තබමින්—ඇතුළු එමී සම්මාන 26ක් හිමිකරගෙන ඇති මෙම කතා මාලාව, තවත් බොහෝ සම්මාන දිනාගැනීමට හා ඒවාට නිර්දේශ වීමට වරම් ලබා ඇත
හොඳම නාට්‍යමය ඉදිරිපත්කිරීම සඳහා වන හියුගෝ සම්මාන තුනක්, පීබෝයි සම්මානයක් සහ ගෝල්ඩන් ග්ලෝබ් සම්මාන සඳහා නාම නිර්දේශ දෙකක්ද මෙම කතා මාලාවට හිමිව තිබේ
මෙම ටෙලිනාට්‍ය මාලාවේ ටිරියන් ලැනිස්ටර් නමැති චරිතයට පණපොවන පීටර් ඩින්ක්ලේජ් විසින් එමී සම්මාන දෙකක් සහ ගෝල්ඩන් ග්ලෝබ් සම්මානයක් ඒ සඳහා දිනාගෙන ඇත
දකුණු ආසියානු ක්‍රීඩා උළෙල (පෙර හැදින්වීම දකුණු ආසියා සංගමයේ ක්‍රීඩා උළෙල) යනු දකුණු ආසියාව රටක් තුල වර්ෂ දෙකකට වරක් පවත්වන ක්‍රීඩා උළෙලකි
1983 දී පිහිටුවා ගත් දකුණු ආසියානු ක්‍රීඩා කවුන්සිලය (SASC) මගින් මෙය සංවිධානය කරයි
මෙම ක්‍රීඩා උළෙලේ වර්ථමාන සාමාජිකයන් වන්නේ  ඇෆ්ගනිස්ථානය, බංග්ලාදේශය, භූතානය, ඉන්දියාව,  මාල දිවයින, නේපාලය, පකිස්ථානය සහ ශ්‍රී ලංකාවයි.
 

පලමු දකුණු ආසියානු ක්‍රීඩා උළෙල 1984 දී නේපාලයේ, කත්මණ්ඩු අග නුවරදී පැවැත්විණි
එතැන් සිට වර්ෂ දෙකකට වතාවක් ක්‍රීඩා උළෙල සාමාජික රටවල් තුලදී සංවිධානය විය
2004 වසරේදී 32 වන වතාවට රැස් වූ දකුණු ආසියානු ක්‍රීඩා කවුන්සිලය විසින්, එතෙක් ක්‍රීඩා උළෙල හැඳින්වූ දකුණු ආසියා සංගමයේ ක්‍රීඩා උළෙල යන නම වෙනස් කොට දකුණු ආසියානු ක්‍රීඩා උළෙල යන නම පවත්වා ගන්නා ලදී
මෙම ක්‍රීඩා උළෙල දකුණු ආසියාවේ ඔලිම්පික් ක්‍රීඩා උළෙළ ලෙස ද හඳුන්වයි.

ක්‍රීඩා උළෙල පැවැත්වූ රටවල්

දකුණු ආසියානු වෙරළ ක්‍රීඩා උළෙල

දකුණු ආසියානු ශීත ඍතු ක්‍රීඩා උළෙල

ශූරතා සටහන

සමස්ථ පදක්කම් සටහන

මේවාද බලන්න 
ආසියානු වෙරළ ක්‍රීඩා උළෙල
ආසියානු තරුණ ක්‍රීඩා උළෙල

මූලාශ්‍ර

බාහිර සබැදි
 Official Site
 Pakistan Sports Board
South Asian Games 

දකුණු ආසියානු ක්‍රීඩා උළෙල
ක්‍රීඩා උළෙල
අනර්කලී ආකර්ෂා ජයතිලක (1987 ජූලි 12) ශ්‍රී ලංකාවේ ජනප්‍රිය නිලියක්, නිරූපිකාවක්, රූපවාහිනී වැඩසටහන් ඉදිරිපත් කරන්නියක් සහ දේශපාලන කටයුතු කරන්නියක් වෙයි
2004 වසරේ ලෝක රූ රැජින තරඟය සඳහා ඉදිරිපත් වුනු ශ්‍රී ලංකා රූ රැජින වූවේද ඇයයි
මීට අමතරව සන්නාම තානාපතිනියක ලෙසද ඇය කටයුතු කරයි
රංගන දිවිය
ඇගේ රංගන දිවිය මුලින්ම ආරම්භ වන්නේ 1995 වසරේදී සෝමරත්න මහතා සහ රේණුකා බාලසූරිය මහත්මිය විසින් නිපදවූ, ඉටි පහන් ටෙලි නාට්‍යයත් සමගයි
එහි ඇය සුසෑන් නමින් ලමා චරිතයක් රඟපෑවාය
ඉනික්බිති වසර 7 කට පසුව, 2003 වසරේදී ඇය පිස්සු ට්‍රිබල්  චිත්‍රපටයේ පෙනී සිටිමින් රංගන ක්ෂේත්‍රයට නැවතත් පිවිසියාය
ශ්‍රී ලංකා සිනමා ක්ෂේත්‍රය තුල ජනප්‍රියම නිලිය සම්මානය ලබාගත් ලාබාලම නිලිය වන්නේද ආකර්ෂා මෙනෙවියයි
මීට අමතරව සංගීත විඩියෝ කීපයකටම අනර්කලී සිය රංගන දායකත්වය ලබාදී තිබෙයි
(භාතිය සංතුෂ්ගේ "මීදුම් සේලෙන්", දුෂ්‍යන්තගේ "ජේත්තු නෝනේ" සහ යෂාන්ගේ "සිත්තමක් වගේ")
දේශපාලන කටයුතු
2009 ඔක්තෝම්බර් 29 දින අනර්කලී මෙනෙවිය දකුණු පලාත් සභාවට ඡන්දයෙන් තේරී පත්වූ අතර ඇය පාලන සන්ධානය වූ එක්සත් ජනතා නිදහස් සන්ධානය වෙත සහය දක්වයි.

2014 මාර්තු 29 වැනිදා පැවැත්වූ දකුණු පලාත් සභා මැතිවරණයටද ඇය එක්සත් ජනතා නිදහස් සන්ධානය යටතේ තරඟ වැදුනද, ඉන් පළාත් සභාව වෙත පිවිසීමට අනර්කලී අපොහොසත් වූවාය
වැඩසටහන් ඉදිරිපත් කරන්නියක ලෙස

ටීවී දෙරණ නාලිකාවේ 'Anarkali Live' වැඩසටහන සහ 2010 දෙරණ මියුසික් විඩියෝ අවෝර්ඩ්ස් හී නිවේදිකාව ලෙස කටයුතු කරනු ලැබුවේ අනර්කලී විසිනි
මීට අමතරව ස්වර්ණවාහිනී නාලිකාවේ 'Live Sunday with Anarkalli' වැඩසටහන මෙහෙයවන්නේද ඇයයි
රඟපෑ චිත්‍රපට

ටෙලි නාට්‍ය

ඇගයීම් 
2004 ශ්‍රී ලංකා රූ රැජින
2004 දී සරසවිය ජනප්‍රියම නිලිය සම්මානය
2012 ලක්ස් ෆිල්ම් අවෝර්ඩ්ස් ජනප්‍රියම නිලිය
මූලාශ්‍ර

භාහිර සබැදි 
Anarkalli's Photos and Biography  
Anarkalli Aakarsha's Biography in Sinhala Cinema Database
Anarkalli Aakarsha Photo Gallery 

ලංකික දේශපාලනඥයෝ
රංගන ශිල්පීන්
ශ්‍රී ලාංකිකයෝ
ලෝක ම්ට්ටමේ තරඟයක් වූ විශ්ව රූ රැජිණ උළෙල නියෝජනය කිරීම සඳහා එක් එක් වසර වලදී සුදුසුකම් ලබන ශ්‍රී ලාංකික යුවතිය ශ්‍රී ලංකා විශ්ව රූ රැජිණ ලෙස හඳුන්වයි.
ජයග්‍රාහිකාවන්

මේවාද බලන්න
ශ්‍රී ලංකා ලෝක රූ රැජිණ
ශ්‍රී ලංකා මිහිකත රූ රැජිණ

මූලාශ්‍ර

භාහිර සබැදි
 Official website of Miss Universe
 Official website of Miss Universe Sri Lanka 
 Pageantopolis

රූප සෞන්දර්යය හෝ කඩවසම් බව හෝ තේරීමේ ශ්‍රී ලංකා තරඟ
මකාවෝ යනු,  මහජන චීන ජනරජයේ විශේෂ පරිපාලන භූමිප්‍රදේශ දෙක අතුරින් එකක් වන අතර, අනෙක වන්නේ හොංකොංය
ආශ්‍රිත 

 Foreign relations of Macau
 Outline of Macau
 Index of Macau-related articles
 Cuiheng New Area
 Elsie Ao Ieong

සටහන්

මූලාශ්‍ර

භාහිර සබැඳි 

 Macau
සිතියම්
 
 

 
People's Republic of China
1557 establishments in Asia
Former colonies in Asia
Former Portuguese colonies
Pearl River Delta
Populated coastal places in China
Port cities and towns in China
Chinese-speaking countries and territories
Portuguese-speaking countries and territories
Special administrative regions of China
States and territories established in 1999
South China
South China Sea
පෘතුගාල ජනරජය වෙතින්, මහජන චීන ජනරජය වෙත,  මකාවෝ වෙතවූ ආධිපත්වය පවරා දීම සිදුවූයේ 1999 දෙසැම්බර් 20 දිනදීය
එක්සත් ජාතීන් විසින් 1999 වසර නම් කෙරුනේ  මහළු පුද්ගලයන්ගේ ජාත්‍යන්තර වසර ලෙසිනි
ව. 1999
ග්‍රෙගරි දිනදසුනේ අවුරුදු
පෘථිවියෙහි නිරක්ෂයෙහි තලය, සූර්යයාගේ කේන්ද්‍රය පසු කරන විට, වසරකට දෙවරක් (මාර්තු 20 සහ සැප්තැම්බර් 22 අවට දිනයන්හිදී), විෂුවය ඇති වෙයි
විෂුවය දින 2දී දිවා කාලයත්, රාත්‍රී කාලයත් එක සමාන වෙයි
නිරක්ෂයක් යනු,  ගෝලයක පෘෂ්ඨය, එම ගෝලයෙහි  භ්‍රමණ අක්ෂයට ලම්බකවූ තලය හා සමග ඡේදනය වෙමින්, ධ්‍රැව අතර මධ්‍යයෙහි පිහිටන්නක් වෙයි
නිරක්ෂය යන්නෙන් සාමාන්‍යයෙන් අදහස් වන්නේ,  පෘථිවියෙහි නිරක්ෂය වන අතර, එය වනාහී,  උත්තර අර්ධගෝලය සහ දක්ෂිණ අර්ධගෝලය ලෙසින් පෘථිවිය දෙකට බෙදමින්, උත්තර ධ්‍රැවය සහ දක්ෂිණ ධ්‍රැවය අතර සමදුරකින් පිහිටන කල්පිත රේඛාවකි
අනෙකුත් ග්‍රහලෝක සහ තාරකා විද්‍යාත්මක වස්තූන්ටද එලෙසින් අර්ථදැක්වුණු නිරක්ෂයන් ඇත
නිරක්ෂය දළවශයෙන්  පමණ දිගු වෙයි
එයින් 78.7% පමණ ජලය මතින් දිවෙන අතර 21.3% පමණ ගොඩබිම මතින් දිවෙයි
නිරක්ෂයෙහි භූමිතිය 
නිරක්ෂයෙහි අක්ෂාංශය අර්ථ දැක්වීමෙන්ම 0 (අංශක ශුන්‍යය (බින්දුව)) වෙයි
නිරක්ෂය යනු, පෘථිවියෙහි සංගණ්‍ය අක්ෂාංශ වෘත්ත පහෙන් එකක් වන අතර, අනෙක්වා වන්නේ, ධ්‍රැව වෘත්ත දෙක සහ නිවර්තන වෘත්ත දෙක වන කර්කටක නිවර්තනය සහ මකර නිවර්තනය වෙති
මහා වෘත්තයක්ද වන්නාවූ එකම අක්ෂාංක රේඛාව වන්නේ නිරක්ෂයයි
පෘථිවියෙහි නිරක්ෂය, අහසෙහි ප්‍රක්ෂේපණය කල විට ලැබෙන්නාවූ කල්පිත වෘත්තය හැඳින්වෙන්නේ, බගෝල සමකය ලෙසිනි
සුර්ය නිවෘත්තිය යන පදය බිඳී ඇත්තේ,  සූර්ය (හිරු) සහ නිවෘත්තය (නිශ්චල) යන සිංහල වදන් දෙකෙන් වන අතර, එසේ වන්නේ, සූර්ය නිවෘත්තියක් සිදුවීමෙහිදී, අවනිතියක් නොමැතිව සූර්යයා නිශ්චලව සිටින බැවිනි ‍
එනම්, සූර්යයාගේ ගමන් පථයෙහි (පෘථිවියෙහි සිට නිරික්ෂණය කරන විට පෙනෙන අයුරින්) සෘතුමය චලනය, එහි දිශාව අනෙක් පසට සිදුවීමට පෙර මදක් නැවතී සිටින බවකි
දක්ෂිණ සූර්ය නිවෘත්තිය පෘථිවියෙහි සූර්ය නිවෘත්ති දෙකින් එකකි
ග්‍රෙගෝරියානු දින දසුන ප්‍රකාරව බොහෝ විට සිදුවන දිනයන් වන්නේ දෙසැම්බර් 21 හෝ  දෙසැම්බර් 22 වේ
වෙනත් නම්
ග්‍රෙගෝරියානු දින දසුන ප්‍රකාරව මෙය දෙසැම්බර් මාසයේදී සිදුවන බැවින් බටහිර සංස්කෘතියෙහිදී එය, දෙසැම්බර් සූර්ය නිවෘත්තිය ලෙසින්ද හැඳින්වෙයි
අදාල ඍතුව සලකා දක්ෂිණ අනිවර්තනයෙහිදී එය ගිම්හාන සූර්ය නිවෘත්තිය ලෙසද , උත්තර නිවර්තනයෙහිදී එය ශිශිර සූර්ය නිවෘත්තිය ලෙසද හැඳින්වෙයි
දක්ෂිණ සූර්ය නිවෘත්තිය සූර්ය වර්ෂය 

ක්‍රිපූ  6000 සහ ක්‍රියු 2000 අතරතුරදී  දක්ෂිණ සුර්ය නිවෘත්තිය වසරෙහි දිග  දින 365 සහ පැය 5 අබිබවා ගියේ 49
30 (විනාඩි
තත්පර) සිට 50
00 දක්වා පමණකින් වන අතර සාපේක්ෂ වශයෙන් ස්ථායි බවක් දැක්වීය
ක්‍රියු 2000 වසරෙන් පසුව එය කෙමෙන් කෙටි වන්නට විය
ක්‍රියු 4000 වසරෙහිදී  වැඩිපුර කාලය 48
52 වනු ලබන අතර ක්‍රියු 10000 වසරෙහිදී 46
45 වනු ඇත
සිදුවීම්
දක්ෂිණ සූර්ය නිවෘත්තියෙහි දින සහ වේලාවන්  සාර්වත්‍ර වේලාව 
 2000-12-21 13
37
 2001-12-21 19
21
 2002-12-22 01
14
 2003-12-22 07
04
 2004-12-21 12
42
 2005-12-21 18
35
 2006-12-22 00
22	
 2007-12-22 06
08
 2008-12-21 12
04
 2009-12-21 17
47
 2010-12-21 23
38
 2011-12-22 05
30
 2012-12-21 11
12
 2013-12-21 17
11
 2014-12-21 23
03
 2015-12-22 04
48
 2016-12-21 10
44
 2017-12-21 16
28
 2018-12-21 22
23
 2019-12-22 04
19
 2020-12-21 10
02

මානව සංස්කෘතිය

දින දසුන්

රේඛා සටහන් වල දැක්වෙන රූප තුලින් පෙන්නුම් කරනුයේ, දක්ෂිණ සූර්ය නිවෘත්තියෙහි සත්‍ය වාර්ෂික වේලාව විෂයයෙහි ග්‍රෙගෝරියානු දින දසුන හා පර්සියානු ජලාලි දින දසුන අතර වෙනස් කම් වෙති
දෝෂය වෙනස් වන්නේ වසරකට දින  1/4 කට මඳක් අඩුවෙනි
ග්‍රෙගෝරියානු දින දසුනෙහි මෙම දෝෂය නිවැරැදි කරනුයේ, සෑම  4වන වසරකට වරක්ම අධික අවුරුද්දක් භෘවිතා කිරීමෙන්, සෑම වසර 400 වරක් එවැනි නිවැරැදි කිරීම් තුනක් නොසලකාහැරීමෙන්, දින දසුන් වසරක සාමාන්‍ය දිග, දින 365 97/400 බවට පත් කරලීමෙනි
ඒ අතර පර්සියානු දින දසුනෙහිදී, සෑම අටවන අධික අවුරුදු -වක්‍රයක්ම වසර 5 දක්වා දිගු කරමින්, සාමාන්‍යය දින 365 8/33 බවට පත් කරලීමෙන්, ග්‍රෙගෝරියානු සාමාන්‍යයට වඩා, සෑම වසර 13200 වරක් එක් දිනකින් කෙටි කරලයි
සූර්ය නිවෘත්තිය දිනය හා ප්‍රමාදතම හිරු නැගීම එකම නොවන අතර මේ දෙකම හා වේලාසනින්ම හිරු බැසීමේ දිනය එකම නොවෙති
පෘථිවිය එහි සූර්ය කක්ෂ පථයෙහි චලනය වන බැවින්, සෑම සූර්ය දිනයකට වරක් එක් සම්පූර්ණ භ්‍රමණයකට වඩා සිදුකිරීමට පෘථිවියට සිදුවෙයි
පෘථිවියෙහි කක්ෂය ඉලිප්සාකාර බැවින්, එහි කක්ෂය ඔස්සේ පෘථිවිය ගමන් කරන වේගය විචලනය වෙයි
මෙහි ප්‍රතිඵලයක් ලෙසින්, වසර පුරාවට සූර්ය දවස් එකම දිග නොලබයි
මෙය නිවැරැදි කිරීමට, "මධ්‍යන්‍ය වේලාව" එක් ක්‍රමයක් වන අතර, සැම දිනකටම එකම දිගක්, එනම් පැය 24 ලබා දෙයි
උපරිම නිවැරැදි කිරීම (බලන්න වේලා සමීකරණය) සාමාන්‍යය මතට විනාඩි ± 15 වන නමුදු එහි අගය සූර්ය නිවෘත්තිය අබියස මහත් වේගයකින් වෙනස් වෙයි
මධ්‍යන්‍ය වේලාව නොව සූර්ය වේලාව භාවිතා කලේ නම්, ප්‍රමාදතම හිරු නැගීම සහ වේලාසනම හිරු බැසීම මෙන්ම කෙටිම දිනයද සූර්ය නිවෘත්තියෙහිදී සිදු වෙයි
සිහිකිරීම්

 නත්තල
 බෲමාලියා

ආශ්‍රිත

දින දසුන්
සමායෝත සාර්වත්‍ර වේලාව (UTC) යනු, ලෝකයේ ඔරලෝසු සහ වේලාවන් නියාමනය කිරීම සඳහා භාවිතා කරනු ලබන, ප්‍රාථමික වේලා සම්මතයයි
එය, ග්‍රිනිච් මධ්‍යන්‍ය වේලාව (GMT) හා සම්බන්ධී අනුප්‍රාප්තිකයන් කිහිපයක් අතුරින් එකකි
බොහෝ අවස්ථාවන්හිදී, UTC යන්න GMT හා තුල්‍යාර්ථක වූද, විද්‍යාත්මක ප්‍රජාව විසින් GMT තවදුරටත් නිවැරැදිව අර්ථදක්වනු නොලැබේ
වේලා කලාප
වේලාව පිළිබඳ සම්මත
සාර්වත්‍ර වේලාව (සාවේ UT) යනු, පෘථිවියෙහි භ්‍රමණය හා පදනම් වූ   වේලා සම්මතයකි
ග්‍රිනිච් මධ්‍යන්‍ය වේලාව (GMT), එනම්, ග්‍රිනිච් නගරය මතින් ඇදෙන ප්‍රධාන ම්‍යහ්න රේඛාවෙහිදී  මධ්‍යන්‍ය සූර්ය වේලාවෙහි, නූතන පවත්වා ගෙන යාම වන අතර, සමහරවිට UTC සඳහා පර්යාය පදයක් ලෙසින් GMT ලිහිල් ලෙසින් භාවිතා වෙයි
ඇත්ත වශයෙන්ම, "සාර්වත්‍ර වේලාව" නමැති ප්‍රකාශනය සන්දිග්ධාර්ථවත් වන්නේ, එහි අනුවාද බොහෝමයක් ඇති නිසා වන අතර, එයින් බොහෝ සුලභ භාවිතයේ පවතින්නේ UTC සහ UT1 (පහත බලන්න) වෙති
වේදිකා නාට්‍ය නිර්මාණයේ ආනුෂාංගික අංග

වේදිකා නාට්‍ය යනු සාමුහික කලා මාධ්‍යක් යන්න බෝහෝදෙනා අවිවාදයෙන් පිළිගනු ලබන කරුණකි
වේදිකාව මත නාම්‍යක් රගඳැක්වුවද එහි පිටුපස නොපෙනෙන්නාවු ශිල්පීය කණ්ඩායමකගේ සාමුහික ක්‍රියාකාරකමෙහි ප්‍රතිඑලයක් ගැබ්ව පවතී
නාට්‍යයයේ සාර්ථකත්වය කෙරෙහි මෙම ක්‍රියාකාරකම සෘජුවම බලපානු ලබයි
වේදිකා නාට්‍ය නිර්මාණයේදී විවිධ අයුරින් සහය වන්නාවු කලාවන් ආනුෂාංගික කලාවන්ට අයත්වනු ලබයි
ආනුෂාංගික යන පදය ඉංග්‍රීසි භාෂාවේ Ancillary theatre යන පද‍යෙන් හදුන්වනු ලබයි
මෙම පදය සිංහල භාෂාවෙන් සහයෝගය, උපකාරය යන තේරුම් ලබාදේ
සුමංගල ශබ්දකෝශයේ මෙම පදය ‘තවදුරටත් ලබාදෙන සහය’ ලෙස දක්වනු ලැබෙයි
නාට්‍ය මගින් අභිනයන් නිරූපණය වුවද එම අභිනයන් වඩාත් සාර්ථකව ඉදිරිපත් කිරීම  සදහා ආනුෂාංගික කලාවන් මගින් ලබාදෙනු ලබන මෙහෙය අතිමහත්ය
ආනුෂාංගික අංගයන්ට අයත් විෂයන් ලෙස පහත විෂයන් දක්විය හැකිය

        වේදිකා පසුතල නිර්මාණය

        අංග රචනය

        රංග වස්ත්‍රාභරණ නිර්මාණය

        සංගීතය

        රංගාලෝකය

        වේස්මෝස්තර රචනය

යන කරුණු ආනුෂාංගික කලාවන් යන ගණයට අයත් වනු ලබයි මෙම කරුණු සියල්ලෙහිම සාර්ථක ප්‍රතිළුලයක් වශයෙන් අවසානයේදි සාර්ථක නාට්‍යයක් නිර්මාණය වේ
වේදිකා පසුතල නිර්මාණය

නාට්‍යක් නැරඹීමට යන ‍ප්‍රේක්ෂකයාට මුලින්ම නෙතු ගැටෙනු ලබන්නේ වේදිකාව තුළ නිර්මාණය වී පවතින වේදිකා පසුතලයයි
නාට්‍යයේ සම්පූර්ණම ක්‍රියා විකාශනය වේදිකා පසුතල නිර්මාණය මගින් නිරුපණය වනු ලබයි
නාට්‍ය නරඹන්නාවූ ප්‍රේක්ෂකයින් නාට්‍යයේ වේදිකා පසුතල නිර්මාණය දුටු සැනින් වේදිකාව මත රඟ දැක්වෙනු ලබන ක්‍රියා පටිපාටිය පිළිබඳව විස්වසනීයත්වයක් ඇතිකරගනු ලබයි
මෙහිදී නාට්‍ය නිර්මාණය වී ක්‍රියාත්මක වන යුගය කාලය රට ආර්ථික රටාව වැනි බෝහෝ කරුණු පිළිබඳව මනා විවරණයක් සිදු කරනු ලබන අතර සංකේතාත්මකව ඉදිරිපත් කරයුතු සිදුවීම්ද මෙමගින් නිරූපණය වේ
නාට්‍යතුළ පසුබිම් කතනය කිරීමට වෙනම කාලාකරුවන් රාශියක් සිටිනු ලබයි
පසුබිම් කථනය තුළින් නාට්‍යයේ ශෛලිය නාට්‍ය පවත්වන වටපිටාව නිරූපණය වේ
මෙයට අමතරව පසුබිම වෙනස් කිරීම් මගින් ස්ථාන මාරුවීම් හා නව ජවනිකා සදහා ආරම්භය ලැබීම අදිය සිදුවේ
පසු බිමිකථනය  ප්‍රසිද්ධ වේදිකා නාට්‍ය කීපයක සිදුව ඇති ආකාරය නිදසුන් මගින් පෙන්වාදිය හැකිය
ආර් සමරකෝන්ගේ  කැලණි පාලම වේදිකා නාට්‍යතුළ‘ කැළණි පාලම’ අවට පවතින මුඩුක්කු වාසින් පිළිබඳව මනා සිතුවමක් මවයි. රංඡනි ඹබේසේකරගේ ‘බර්නාඩිගේ සිපිරි ගෙදර’ නාට්‍යතුළ පවතින කුඩා ජනේලයන් මගින් නිවසේ පවතින සිරකාරි බව නිරූපණය වේ
වේදිකා පසුතල නිර්මාණය සිදු කිරීමේදී එහි පවතින ශෛලිය පිළිබඳව අවධානය යොමුකර යුතුය
එහදී,

        පරිවර්තන නාට්‍යය

        අනුවර්තන නාට්‍යය

        ළමා නාට්‍යය

        අසම්මත නාට්‍යය

යන විවිධාකාර නාට්‍යවලදී එහි පසුබිම් කථනය සිදු කිරීමේදී වෙන වෙනම අවධාණය යොමු කර යුතුය
පරිවර්තනයකදී නාට්‍ය නිර්මාණය කරන පරිසරය පිළිබඳව අවබෝධයක් තිබිය යුතුය
මන්ද, එය ලංකාවේ පවතින පරිසරයට වෙනස් ආකාරයන් නිරූපණය වීම බලපාන ලද බැවිනි
අනුවර්තනයකදී නාට්‍යයේ හරය දේශීය ජන සමාජයට ගැළපෙන ආකාරයෙන් නිරූපණය කරයුතුය
ළමා නාට්‍යකදී ළමයින්ගේ මනසට ගැළපෙන ආකාරයට පසුතල නිර්මාණය සිදුකර යුතුය
අසම්මත නාට්‍ය තුළ නාට්‍යය අවශ්‍ය වන පරිදි වේදිකා පසුතල නිර්මාණය සිදු කරයුතුවේ
අංග රචනය

ඉංග්‍රිසි  භාෂාවේ make up යන පදයෙන් හදුන්වනු ලබන අංග රචනය වේදිකා නාට්‍ය තුළ අතිශයින්ම වැදගත්වනු ලබන ආනුෂාංගික කලාඅංශයකි
මුහුණ ප්‍රධාන කරගනිමින් මුලු  ශරීරයම නාට්‍යයට උචිත පරිදි නිර්මාණය කරමින් නළුවාගේ හෝ නිළියගේ අභිනයන් වඩාත් තීව්‍ර කිරීමට යොදා ගනු ලබන්නාවූ කලා අංගය අංග රචනය ලෙස සරලව පෙන්වාදිය හැකිය
එළිය අදුර උපයෝගිකරගනිමින් වර්ණ මගින් නළුවා ප්‍රකාශනය කරන හැගිම් මනාව නිරූපණයට අංග රචනය උපකාරි වේ
ප්‍රොසිනියම් වේදිකාවේ අංග රචනය නාට්‍ය‍යේ විකාශනයට ඉතා වැදගත් වේ
අංග රචනය එක්තරා භාෂාවකි
නළු නිළියන් හඳුනාගැනීම පහසු කිරීම සිදුකරනු ලබන්නේ අංග රචනයයි
නළුවා හෝ නිළිය වේදිකාවේ ආලෝකය තුළ සිටගත් විට අඳුරු ස්වභාවයක් ගනු ලබයි
මෙය මග අරවා ගැනීමට අංග රචනය උපකාරී වේ
අංග රචනයේදි මූලික වශයෙන් මුල් අවස්ථාවේදි යොදාගනු ලබන්නේ පදනම් ආලේපයයි
මෙහිදී මුහුණ ප්‍රධාන කලාප කිපයකට බෙදා වෙන්කරනු ලබයි
එනමි,

        නළල කලාපය
නාසය කලාපය
අක්ෂි කලාපය
කම්මුල කලාපය
මුඛය කලාපය
මෙහිදී  පදනම් ආලේපය තුළ නිර්මාණය වන පැතලි බව වෙනස් කරමින් මුහුණේ හැඩතලයන් මතු කර ඉදිරිපත් කිරීමට යොදාගනු ලබන වර්ණයන් ප්‍රධාන කොටස් දෙකක් වේ
එනම්,

        දීපන - යම්කිසි හැඩතලයක් මතු කිරීමට යොදා ගන්නා ලබන වර්ණයන් මෙලෙස හඳුන්වනු ලබයි
ජායත - යම්කිසි හැඩතලයක අඳුර හා ගැඹුරු බව පෙන්වීමට යොදාගනු ලබන වර්ණයන්ය
අංග රචනයේදි පදනම් ආලේපනයන් තුළදී යොදා ගන්නා ලබන පදනම් ආලේපන කීපයක් වේ
එනමි,

        පදනම් ආලේපන කැට

        ආවාස කූරු

        මෘදු පදනම් ආලේපන

        දියර පදනම් ආලේපන

        රබර් ආරක්ෂිත ආවාස කූරුය

නුතනයේදී  බොහෝවිට භාවිතා කරනු ලබන්නේ පදනම් ආලේපන කැට වන අතර එය භාවිතා කරනු ලබන්නේ ජලය තෙත් කරමින්ය
pan cake ලෙස මෙය හදුන්වනු ලබයි
මෙයට අමතරව පින්සල්, පාරහාසක පුයර, කොණ්ඩා සුදු කිරීමට ගන්නා පුයර, ස්ට්‍රික් ගම්, කෘතීම ලේ, කෘතීම කොණ්ඩා, සියල්ලම  අංග රචනයට අයත් වේ
වෙස් මෝස්තර රචනය

නාට්‍ය පෙළෙහි එන චරිතය ප්‍රතිනිර්මාණය කර ඉදිරිපත් කරනු ලබන්නේ වෙස් මෝස්තර ශිල්පය මගිනි
වේදිකාව මත දිගහැරෙන චරිතය පිළිබදව නරඹන්නා තුළ යමිකිසි මතයක් ගොඩනැගීමට වෙස් මෝස්තර ශිල්පය උපකාරී වේ
නළුවන් ලෙස වෙස් වලා ගැනීම සිදු කරනු ලබන්නේ වෙස් මෝස්තර ශිල්පය මගිනි
රංග වස්ත්‍ර නිර්මාණය ලෙසින්ද හැදින්වෙන මෙහිදී රංග ආකාර තුනකට වෙස් මෝස්තර රචනය සිදුකරනු ලබයි
එනම්,

        ‍ඓතිහාසික සිදුවීම් පදනම් කරගනිමින් නිර්මාණය වන නාට්‍ය

        තාත්වික නාට්‍ය හෙවත් නූතන පසුබිමක් සහිත නාට්‍ය

        සිතින් මවාගන්නා ලද පසුබිමක් තුළ නිර්මාණය වන නාට්‍ය

මෙයට අමතරව වෙස් මෝස්තර රචනයේ දී නාට්‍ය ශෛලිය පිළිබදවද  සැලකිළිමත් විය යුතුය
මෙහිදී නාට්‍ය ධර්මි, ලෝක ධර්මි ,අසම්මත රංගනය, ළමා නාට්‍ය යන ශෛලියන් පිළිබඳව අවධානය යොමුකර යුතුය
වෙස් මෝස්තර නිර්මාණයෙන් නළුවාට තමන් රංගනයේ යෙදෙනු ලබන චරිතයට වඩාත් සමීප වීමට අවැසි වට පිටාව සකසා දෙයි
සංගීතය

බොහෝ වේදිකා නාට්‍ය තුළ සංගීතය යොදාගෙන ඇති ආකාරය දැකිය හැකිය
නාට්‍ය නිෂ්පාදකයාගේ මෙන්ම නාට්‍ය පෙළ රචනා කරන ලද රචකයාට අවැසි පරිදි සංගීතය නිර්මාණය විය යුතුය
නාට්‍යයේ පවතින නාට්‍යමය රසය වර්ධනයට සංගීතය පිටුවහලක් වේ
එමෙන්ම නාට්‍යයේ මතු කිරිමට උත්සාහ දරනු ලබන හැඟීම් මතු කිරිමටද සංගීතය වැදගත් වේ
මෙයට අමතරව බාහිර අංලකාරය පෙන්වීමටද වචනයෙන් කිව නොහැකි බොහෝ දේ පිළිබද චිත්‍තරූප නිර්මාණයට සංගීතය උපකාරීවේ
රංග භාණ්ඩ නිර්මාණය

නළුවා හෝ නිළියගේ රංග කාර්‍යයට උපකාර වන්නාවු නිර්මාණයන් රංග භාණ්ඩ වේ
මෙහිදී රංග භාණ්ඩ නිර්මාණයේදි අවධානය යොමුකර යුතු කරුණු කිපයකි
එනම්,

        කල් පැවත්ම - වේදිකා නාට්‍ය නිර්මාණයක් විවිධ අවස්ථාවලදී විවිධ ස්ථාන වල පෙන්විය යුතු අතර එහිදී දීර්ඝ කාලයකට සරිලන පරිදි රංග භාණ්ඩ නිර්මාණය විය යුතුය
ප්‍රේක්ෂකාගාරයට හා විදුලි ආලෝකයට සරිලන පරිදි රංග භාණ්ඩ නිර්මාණය වීම -  මෙහිදී ප්‍රේක්ෂකයන්ට පැහැදිළිව පෙනෙන ආකාරයටද විදුලි ආලෝකය වැදුණු පසු දිළිසීමක් වැනි ක්‍රීයාවන් සිදු නොවන ආකාරයට රංග භාණ්ඩ නිර්මාණය කර යුතුය
නැතහොත් නාට්‍ය නිර්මාණයට එය බාදාවක් විය හැකිය

        රංග භාණ්ඩ සැහැල්ලු විම - නාට්‍ය නිර්මාණයකදී යොදා ගන්නා ලබන රංග භාණ්ඩයන් සැහැල්ලු විය යුතුය
ජවනිකාවෙන් ජවනිකාවට රංග භාණ්ඩ බොහෝ අවස්ථා වල වෙනස්වේ
මෙහිදී ඉක්මනින් පහසුවෙන් එහා මෙහා ගෙන යා හැකි ලෙස රංග භාණ්ඩ නිර්මාණ වීම වැඳගත් වේ
වේදිකා නාට්‍යයක් තුළ රංග භාණ්ඩ යොදා ගැනීම මගින් නාට්‍යය කාර්‍යය වඩාත් සාර්ථකව ඉදිරිපත් කිරීමට බලපාන ආකාරය පිළිබඳව විමසීමේදී නාට්‍ය කාලාවේදි රංග භාණ්ඩ යොදා ගනුලබන ආකාර කීපයක් වේ